"Ζητείται υπάλληλος με γνώση κινεζικών.........." • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,803 μέλη και 2,441,122 μηνύματα σε 76,704 θέματα. Αυτή τη στιγμή μαζί με εσάς απολαμβάνουν το e-steki άλλα 183 άτομα.\nO ἅλς Παυση πλου σε αυτη τη θαλασσα .... έγραψε: στις 14:18, 13-01-10:\nΕλλάδα\t- Latest\nWednesday, 13 January 2010 10:39\n«Ζητείται υπάλληλος με γνώση κινεζικών...». Οι «εξωτικές» γλώσσες όπως τα κινεζικά και τα ρωσικά αποτελούν πλέον «διαβατήριο» για επαγγελματική αποκατάσταση. «Ζητείται υπάλληλος γραφείου, Έλληνας που να γνωρίζει κινεζικά και αγγλικά. Πληροφορίες στο τηλέφωνο...» λέει η αγγελία για εργασία, η οποία θεωρεί απαραίτητο προσόν για τον υποψήφιο εργαζόμενο τη γνώση της συγκεκριμένης ασιατικής γλώσσας.\n«Γνωρίζετε κινεζικά ή ρωσικά; Προσλαμβάνεστε!»: Αυτό θα λένε όλο και περισσότεροι εργοδότες στους υποψήφιους υπαλλήλους τους. Ήδη, η δυναμική είσοδος και στην Ελλάδα των... εξωτικών ξένων γλωσσών στην αγορά εργασίας, δείχνει ότι η γνώση τους θα θεωρείται μεγάλο ατού στο βιογραφικό των εργαζομένων.\nΕίναι χαρακτηριστικό ότι σύμφωνα με πρόσφατη έρευνα της Συνομοσπονδίας της Βρετανικής Βιομηχανίας (CΒΙ), οι Άγγλοι εργοδότες «απαιτούν» οι υπάλληλοί τους να γνωρίζουν γαλλικά και γερμανικά. Κι ενώ οι δύο πρώτες ξένες γλώσσες στη λίστα είναι αναμενόμενες, στην τρίτη θέση με τις περιζήτητες για τον εργασιακό χώρο ξένες γλώσσες έρχονται τα κινεζικά, εκτοπίζοντας τα ισπανικά στην τέταρτη θέση. Ακολουθούν, μάλιστα, γλώσσες που είναι... ιδιαίτερες, όπως τα πολωνικά, τα ρωσικά αλλά και τα αραβικά. Σχεδόν ενάμιση χρόνο πριν, τον Απρίλιο του 2008, τις πρώτες θέσεις στη λίστα γλωσσομάθειας της ίδιας συνομοσπονδίας καταλάμβαναν τα γαλλικά, τα γερμανικά και τα ισπανικά.\n«Στις μέρες μας διαπιστώνουμε ότι αλλάζουν λίγο τα δεδομένα, αφού ναι μεν η αγγλική γλώσσα κυριαρχεί, ωστόσο τα κινεζικά ή τα ρωσικά θεωρούνται σε πάρα πολλές χώρες- και σιγά σιγά και στη χώρα μας- εξαιρετικό προσόν. Σε ό,τι αφορά συγκεκριμένα την Κίνα, δεν υπάρχει καμία αμφιβολία ότι τα επόμενα χρόνια θα είναι η μεγαλύτερη επιχειρηματική και εμπορική δύναμη» λέει η κ. Βενετία Κουσία, πρόεδρος και διευθύνων σύμβουλος της Μanpower Ελλάδας. Ήδη, όπως προσθέτει, υπάρχουν αρκετοί εργοδότες στην Ελλάδα, οι οποίοι θέλουν να δουν στο βιογραφικό ως προσόν τα κινεζικά και τα ρωσικά.\nΗ Folli- Follie είναι μια από τις ελληνικές εταιρείες που έχει ανοίξει τα φτερά της στην ασιατική αγορά. Περίπου 100 καταστήματα της εταιρείας έχουν ανοίξει στην Ιαπωνία και άλλα 70 στην Κίνα. «Όπως γίνεται αντιληπτό, η ασιατική αγορά μάς δίνει και το μεγαλύτερο ποσοστό στον ετήσιο τζίρο» λέει η κ. Αφροδίτη Πηγή, διευθύντρια Δημοσίων Σχέσεων της εταιρείας. Αν και οι περισσότερες θέσεις του μάνατζμεντ καλύπτονταν μέχρι σήμερα ως επί το πλείστον από την τοπική αγορά, «τώρα που διαπιστώνουμε ότι όλο και περισσότεροι Έλληνες μπαίνουν στη διαδικασία να μάθουν “περίεργες” γλώσσες, όπως τα κινεζικά ή τα ιαπωνικά, θα είμαστε κι εμείς σε θέση να προσλάβουμε πιο εύκολα αυτούς τους ανθρώπους. Άλλωστε, η γνώση μίας τέτοιας γλώσσας αποτελεί ένα πολύ μεγάλο “συν” για τον υποψήφιο».\n«Αυξανόμενη παρουσιάζεται η τάση για αναζήτηση υποψηφίων- από πολυεθνικές κυρίως εταιρείες- με γνώσεις ιαπωνικής, κινεζικής και αραβικής γλώσσας, αν και συγκριτικά με τις άλλες γλώσσες, έχουν περιορισμένη ζήτηση ακόμα. Εξάλλου, η γνώση κάποιας γλώσσας που δεν είναι ιδιαίτερα διαδεδομένη μπορεί να αποτελέσει σημαντικό πλεονέκτημα για την κατάκτηση μιας θέσης εργασίας που απαιτεί τη χρήση της, με δεδομένο πάντα ότι πληρούνται από τον υποψήφιο και οι υπόλοιπες προϋποθέσεις για την κάλυψη της θέσης αυτής», σημειώνει η κ. Χριστίνα Δακτυλίδου, διευθύντρια Τμήματος Στελέχωσης Μόνιμου Προσωπικού της Αdecco Ελλάδος.\nΣύμφωνα με βρετανική μελέτη, στην αγορά εργασίας τρίτη πιο περιζήτητη γλώσσα είναι τα κινέζικα\n«Μέτρησαν περισσότερο οι γλώσσες, παρά το πτυχίο Νομικής»\nΤΑ ΤΕΛΕΥΤΑΙΑ περίπου δυόμισι χρόνια η κ. Μαρία Ζαχαράκη μένει μόνιμα στην Κωνσταντινούπολη όπου και εργάζεται ως ανταποκρίτρια ελληνικού τηλεοπτικού σταθμού. Ούτε μία, ούτε δύο, αλλά πέντε ξένες γλώσσες μιλάει η Ελληνίδα δημοσιογράφος. Και μπορεί οι δύο να είναι κοινές και γνωστές στους περισσότερους- αγγλικά και γαλλικά-, οι άλλες τρεις όμως είναι... ιδιαίτερες: τουρκικά, σερβικά και ρωσικά. «Στο πίσω μέρος του μυαλού μου ήξερα ότι κάποια στιγμή αυτές θα μου φανούν χρήσιμες επαγγελματικά. Κι είχα απόλυτο δίκιο, αφού στη δουλειά μέτρησαν περισσότερο οι ξένες γλώσσες που γνώριζα, παρά το πτυχίο Νομικής», λέει στα «ΝΕΑ».\nΕπί οκτώ χρόνια στο ραδιόφωνο αποτελούσε μέλος της ομάδας του διεθνούς ρεπορτάζ και παρακολουθούσε τις εξελίξεις κυρίως μέσω του σερβικού και ρωσικού Τύπου. Η τουρκική γλώσσα μάλιστα αποτέλεσε το εισιτήριο για τη νέα επαγγελματική θέση της, ως ανταποκρίτρια ελληνικού τηλεοπτικού σταθμού στην Κωνσταντινούπολη. «Όταν η θέση “ορφάνεψε”, οι υπεύθυνοι αμέσως μου την πρότειναν γνωρίζοντας ότι μιλώ τουρκικά. Δεν χρειάστηκε καν να ψάξουν».\nΗ ζήτηση αλλάζει και το πρόγραμμα των φροντιστηρίων\nΗ ΖΗΤΗΣΗ για τις... παράξενες ξένες γλώσσες, όπως επισημαίνουν οι ιδιοκτήτες φροντιστηρίων, οι οποίοι τις έχουν εντάξει στα εκπαιδευτικά τους προγράμματα, είναι πολύ μεγάλη. Και παρ΄ όλο που τα αγγλικά, τα γαλλικά και τα γερμανικά κατέχουν τις πρώτες θέσεις στις προτιμήσεις, οι ενήλικοι φαίνεται να προτιμούν γλώσσες, όπως τα κινεζικά, τα ιαπωνικά, τα τουρκικά και τα ρωσικά.\n«Η έκρηξη που έχει σημειωθεί στη ζήτηση είναι πραγματικά πολύ μεγάλη. Φέτος, να φανταστείτε, η δεύτερη σε ζήτηση γλώσσα στο φροντιστήριό μας είναι τα... ιαπωνικά, με περίπου 80 αρχάριους εγγεγραμμένους μαθητές, οι περισσότεροι από τους οποίους είναι φοιτητές που θέλουν να κάνουν μεταπτυχιακά στην ασιατική χώρα ή επαγγελματίες που θέλουν να εμπλουτίσουν το βιογραφικό τους», λέει ο κ. Δημήτρης Σιούντρης, ιδιοκτήτης φροντιστηρίου ξένων γλωσσών στην περιοχή της Νέας Σμύρνης. Τόσο τα κινεζικά όσο και τα αραβικά αλλά και τα σουηδικά, όπως προσθέτει, ανεβαίνουν στη λίστα με τις δέκα γλώσσες που επιλέγονται πλέον περισσότερο.\nΓια τον Κωνσταντίνο Γιοβάνη η εκμάθηση της ρωσικής γλώσσαςμετά τα αγγλικά και τα γαλλικά- θα είναι ένα μεγάλο εργασιακό ατού. Αν και έχει μπροστά του περίπου δύο χρόνια μέχρι να πάρει το πτυχίο ναυτιλιακών, από φέτος έχει αρχίσει να «χτίζει» το βιογραφικό του. «Θέλω όταν βγω στην αγορά εργασίας να έχω ένα πλεονέκτημα έναντι των άλλων υποψηφίων. Η επιλογή άλλωστε της συγκεκριμένης γλώσσας δεν ήταν τυχαία, αφού όλο και περισσότερες εταιρείες του κλάδου μου κάνουν δουλειές στη Ρωσία», λέει ο φοιτητής.\nΌπως επισημαίνει η κ. Ναταλία Γκαμινιούκ, υπεύθυνη Επικοινωνίας σε φροντιστήριο, το οποίο ειδικεύεται στη ρωσική γλώσσα, τα τελευταία δύο χρόνια η αύξηση του ενδιαφέροντος από ενηλίκους είναι πολύ μεγάλο. «Έρχονται εργαζόμενοι αλλά και φοιτητές κυρίως για επαγγελματικούς λόγους. Ρωτούν για την ειδική ορολογία ανάλογα με το αντικείμενό τους, άλλος για τα ναυτιλιακά, άλλος για τον τομέα των ακινήτων, κι άλλος για τον τουρισμό».\nΜαθήματα και μέσω Ίντερνετ\nΤΟ ΕΝΔΕΧΟΜΕΝΟ να διδάσκονται τα κινεζικά στα δημόσια γυμνάσια και λύκεια της Βρετανίας εξετάζει το αγγλικό υπουργείο Παιδείας, με σκοπό να εφοδιάσουν τους μαθητές με τα «όπλα» που χρειάζονται και οι βρετανικές εταιρείες, προκειμένου να κάνουν ανοίγματα σε άλλες αγορές. Παράλληλα υπάρχουν σκέψεις να διδάσκονται γλώσσες όπως τα αραβικά και τα ιαπωνικά, στο δημοτικό σχολείο.\nΣτην Ελλάδα μερικά ιδιωτικά σχολεία έχουν ήδη εντάξει στο εκπαιδευτικό τους πρόγραμμα τη διδασκαλία της κινεζικής και της ρωσικής γλώσσας. «Είναι άλλωστε γλώσσες που έχουν αρχίσει το τελευταίο διάστημα να χρησιμοποιούνται από τον εμπορικό και επιχειρηματικό κόσμο, καθώς ρωσικές και κινεζικές εταιρείες ενδιαφέρονται να κάνουν δουλειές στη χώρα μας αλλά και ελληνικές επιχειρήσεις θέλουν να επεκταθούν προς Ασία και Ρωσία» σημειώνει ο υπεύθυνος Επικοινωνίας των Εκπαιδευτηρίων Γείτονα, κ. Βασίλης Παπαλυμπέρης. Αυτός ήταν και ο λόγος που τα Εκπαιδευτήρια πριν από περίπου τέσσερα χρόνια ενέταξαν στο πρόγραμμα των παιδιών του Γυμνασίου ως προαιρετική δραστηριότητα την εκμάθηση της κινεζικής και της ρωσικής γλώσσας. «Εξάλλου, όταν τα παιδιά έχουν διδαχθεί στο Δημοτικό δύο γλώσσες, τους δίνουμε τη δυνατότητα να μάθουν και μια τρίτη στο Γυμνάσιο και μάλιστα πιο παράξενη, που θα λειτουργήσει ως επαγγελματικό εφόδιο αργότερα. Τα παιδιά πάντως το είδαν πολύ θετικά».\nΚινεζικά on line\nΜέσω μιας εικονικής αίθουσας, περισσότεροι από 900 Έλληνες μαθαίνουν κινεζικά... on line. Μάλιστα, περισσότεροι από 900 Έλληνες αρχίζουν να μαθαίνουν την ασιατική γλώσσα μέσα από ένα διαδικτυακό πρόγραμμα.\nΣύμφωνα με τον εμπορικό διευθυντή της εταιρείας ανοιχτής εκπαίδευσης Μaster-D, κ. Φάνη Λέκκα, το σύστημα της ανοιχτής και εξ αποστάσεως εκπαίδευσης απευθύνεται σε ενηλίκους με περιορισμένο χρόνο, «οι οποίοι επιθυμούν να βελτιώσουν τις γνώσεις τους για να εξασφαλίσουν το επαγγελματικό τους μέλλον. Πάντως, το 7% των αιτήσεων που λαμβάνουμε κάθε χρόνο, αφορά το μάθημα αυτό. Η γλώσσα δεν θα αποτελεί προσόν μόνο για όσους εργάζονται σε μεγάλες επιχειρήσεις, αλλά και σε ελληνικές μικρομεσαίες επιχειρήσεις, οι οποίες όλο και περισσότερο συνεργάζονται με τον ασιατικό γίγαντα».\nO giannis4ever έγραψε: στις 16:09, 13-01-10:\nΚαμιά γλώσσα δεν θα ρίξει τα αγγλικά από τον θρόνο. Δεν είναι ξυπνάω ένα πρωί, όλοι μιλάμε κινέζικα. Σιγά την γλώσσα. Όλοι οι μεγαλοκαρχαρίες χρησιμοποιούν αγγλικά, θα έρθουν τώρα τα ρώσικα και τα κινέζικα. Μην λέμε ότι θέλουμε τώρα.\nO miv έγραψε: στις 16:11, 13-01-10:\nΌταν έπεσε ο κομμουνισμός, ο Αμπράμοβιτς και οι άλλοι ολιγάρχες έμαθαν Αγγλικά, προφανώς γιατί δε μπορούσαν να αναγκάσουν τον κόσμο να μάθει Ρώσικα...Περισσότερα μόδα είναι παρά ανάγκη όλα αυτά, εδώ και 60 χρόνια κάνεις ό,τι θέλεις μόνο με Αγγλικά, θα συνεχίσει να είναι έτσι τουλάχιστον για άλλα 60.\nH roseberry έγραψε: στις 16:37, 13-01-10:\nπαιδια να το δειτε και κινεζικα και ρωσικα θα μιλαμε στο τελος !\nεμενα ο μπαμπας μου ειχε στο μυαλο του να μαθω κινεζικα.\nαλλα που εγω!\nO chronis_25 ΚΑΘΕ ΜΕΡΑ ΣΤΙΣ 22:00 MASTERCHEF! έγραψε: στις 16:53, 13-01-10:\nΕάν αξίζεις στην επιστήμη σου οι γλώσσες είναι σχεδόν ένα τίποτα.\nO miv έγραψε: στις 18:12, 13-01-10:\nΚαλά δεν είναι κι ακριβώς ένα τίποτα...αντικειμενικά τις 9 στις 10 επιστήμες δε μπορείς καν να τις σπουδάσεις σε βάθος αν δεν ξέρεις τουλάχιστον Αγγλικά. Αλλά πχ. στην επιστήμη υπολογιστών που σπουδάζω δε νομίζω ότι κάποτε θ'αρχισουν οι pioneers του χώρου να γράφουν συγγράμματα στα ρώσικα και στα κινέζικα, δεδομένου ότι τα καλύτερα πανεπιστήμια του χώρου είναι αμερικάνικα.


ΑΝΕΡΓΟ ΚΑΙ ΜΕΡΙΚΩΣ ΑΠΑΣΧΟΛΟΥΜΕΝΟ ΜΟΛΙΣ ΤΟ 43% ΤΟΥ ΕΡΓΑΤΙΚΟΥ ΔΥΝΑΜΙΚΟΥ - Ξυπνήστε ρε\nΑΝΕΡΓΟ ΚΑΙ ΜΕΡΙΚΩΣ ΑΠΑΣΧΟΛΟΥΜΕΝΟ ΜΟΛΙΣ ΤΟ 43% ΤΟΥ ΕΡΓΑΤΙΚΟΥ ΔΥΝΑΜΙΚΟΥ\n2/18/2018 01:32:00 μ.μ.\nΣε πάνω από 1,7 εκατομμύρια επί συνόλου 3,9 εκατομμυρίων που αποτελούν το εργατικό δυναμικό της χώρας ανέρχονται οι άνεργοι και οι μερικώς απασχολούμενοι, σύμφωνα με τα επίσημα στοιχεία.\nΑυτό σημαίνει πως το 43% όσων μπορούν να εργασθούν είτε είναι χωρίς δουλειά, είτε δουλεύει κάτω από 8 ώρες την εβδομάδα, δηλαδή υποαπασχολείται.\nΤο τακτικό επίδομα ανεργίας δεν ξεπερνά τα 576 ευρώ. Το ελάχιστο τακτικό επίδομα ανεργίας φτάνει μόλις τα 360 ευρώ/μήνα. Η σχετική επιδότηση δεν ξεπερνά τους 12 μήνες.\nΤην ίδια στιγμή, ο μέσος μεικτός μισθός των μερικώς απασχολούμενων ανέρχεται σε 393 ευρώ και 326 ευρώ καθαρά, δηλαδή κάτω και από το ελάχιστο τακτικό επίδομα ανεργίας των 360 ευρώ. Δηλαδή ένας εργαζόμενος που δουλεύει 6 ώρες επί 5 μέρες την εβδομάδα έχει λιγότερες αποδοχές από εκείνον που δεν δουλεύει καθόλου και παίρνει επίδομα ανεργίας.\nΠιο συγκεκριμένα,σύμφωνα με τα τελευταία στοιχεία του ΟΑΕΔ (Δεκέμβριος 2017), οι εγγεγραμμένοι άνεργοι ανέρχονται σε 1.070.662.\nΑπό αυτούς τους ανέργους μόλις οι 190.781 (17,7%) είναι προσωρινά επιδοτούμενοι, λαμβάνοντας κάποιο τακτικό ή εποχιακό επίδομα ανεργίας.\nΟι υπόλοιποι 879.881 άνεργοι δεν λαμβάνουν καμία επιδότηση και άρα επιβιώνουν αποκλειστικά μέσω άλλων εισοδημάτων (δηλαδή είτε από αξιοποίηση περιουσίας,είτε από μισθούς-συντάξεις συγγενών προσώπων).\nΤα δε στοιχεία τα οποία δημοσίευσε ο ΕΦΚΑ την περασμένη εβδομάδα για την απασχόληση το Μάιο του 2017 δείχνουν ότι 636.424 εργαζόμενοι του ιδιωτικού τομέα έχουν συμβάσεις μερικής απασχόλησης.\nΟι συμβάσεις αυτές αφορούν κατά βάση πενθήμερη εργασία για λιγότερες από 8 ώρες/μέρα (π.χ. 6 ή 4 ώρες). Με άλλα λόγια, σε 1.707.086 ανέρχονται συνολικά όσοι βρίσκονται στην γκρίζα ζώνης της ανεργίας και της part-time εργασίας.\nΣύμφωνα με τα στοιχεία του ΕΦΚΑ, επίσης, οι πλήρως απασχολούμενοι του ιδιωτικού τομέα ανέρχονται σε 1.511.369. Συνολικά στον ιδιωτικό τομέα εργάζονται 2.145.565 άτομα. Οι δε εργαζόμενοι στο Δημόσιο ανέρχονται σε 739.833, σύμφωνα με τα στοιχεία του Υπουργείου Διοικητικής Ανασυγκρότησης (Δεκέμβριος 2017).\nΣυνεπώς, επί συνόλου 3.956.060 του εργατικού δυναμικού (739.833 εργαζόμενοι στο Δημόσιο, 2.145.565 εργαζόμενοι στον ιδιωτικό τομέα και 1.070.662 άνεργοι), το 43% είναι άνεργοι (1.070.662) και μερικώς απασχολούμενοι (636.424).


Online Παιχνίδι Cool Taxi online παιχνίδι *. Παίξτε το παιχνίδι online δωρεάν Cool Taxi online παιχνίδι *. Κατεβάστε το παιχνίδι Cool Taxi online παιχνίδι *. Παιχνίδια Άλλα παιχνίδια - Παιχνίδια για αγόρια\nΣε αυτό το παιχνίδι μπορείτε να οδηγείτε ένα ταξί. Ο στόχος σας - να παραδώσει τους επιβάτες στο σωστό μέρος για κάποιο χρονικό διάστημα. Αν βιάζεστε, τότε είστε στην τύχη.\n© sgames.org -. Δωρεάν online παιχνιδιών Cool Taxi online παιχνίδι * () σε απευθείας σύνδεση κόσμο παιχνιδιού παιχνίδι λάμψης Cool Taxi online παιχνίδι * για δωρεάν. Μην ξεχάσετε να αξιολογήσετε αυτό το παιχνίδι Cool Taxi online παιχνίδι * και να μοιραστούν αυτό το παιχνίδι με τους καλύτερους φίλους σας.\nΠαιχνίδι Cool Taxi online παιχνίδι * σε απευθείας σύνδεση\nΠεριγραφή του παιχνιδιού Cool Taxi online παιχνίδι * γραμμή. Πώς να παίξετε το παιχνίδι online Σε αυτό το παιχνίδι μπορείτε να οδηγείτε ένα ταξί. Ο στόχος σας - να παραδώσει τους επιβάτες στο σωστό μέρος για κάποιο χρονικό διάστημα. Αν βιάζεστε, τότε είστε στην τύχη. Δοκιμάστε τις δυνάμεις σας στο παιχνίδι Αστεία απευθείας σύνδεση ταξί. Πληκτρολόγιο ελέγχου. Καλή τύχη και καλή επιτυχία!\nCool Taxi online παιχνίδι * ( Ψηφοφορίες4, Δευτεροβάθμια Βαθμολογία: 4/5)


Βίρτους Μπολόνια - Τριέστε 15/6/2017 | Stoixima\nΤο παιχνίδι είναι σημαντικό ανάμεσα στην δεύτερη και τρίτη ομάδα του πρωταθλήματος.\nΒέβαια οι θέσεις είναι πλασματικές αφού και οι τρείς πρώτες ομάδες ουσιαστικά ισοβαθμούν στους 42 βαθμούς.\nΗ Μπολόνια έχει το πλεονέκτημα αφού παίζει στην έδρα της κα ιστα μεταξύ τους ματς είναι λίγο καλύτερη.\nΗ Μπολόνια στα μεταξύ τους παιχνίδια στην έδρα της σκοράρει γύρο στους 80 πόντους ενώ η Τριέστε στα αντίστοιχα εκτός έδρας γύρω στους 65.\nΠιστεύουμε ότι λόγω σημαντικότητας ενδέχεται τα σκόρ να είναι λίγο πιο χαμηλά.\nΠροτείνουμε συνολικούς πόντους του αγώνα Under 146,5 με απόδοση 1,91 ή πόντους Τριέστε Under 68,5 με απόδοση 1,95.\nΕμπιστευόμαστε τον Stoiximan με τα πολλά και αξιόλογα ειδικά στοιχήματα!


Η Μητέρα του Σκύλου του Παύλου Μάτεσι | Σύγχρονο Θέατρο!\nΟ τρόπος του συγγραφέα, κάποιες φορές δηκτικός, άλλες χιουμοριστικός, πότε δραματικός και πότε σουρεαλιστικός, σίγουρα μοναδικός, σ' ένα μυθιστόρημα με αλλεπάλληλες εκδόσεις και μεταφράσεις σε περισσότερες από τριάντα χώρες.\nΣύμφωνα με το σκηνοθέτη Σταύρο Τσακίρη, η παράσταση δεν είναι εξομολόγηση, ούτε αφήγηση. Δεν είναι ένα παιχνίδι-θέατρο, ούτε θέατρο μέσα στο θέατρο. Είναι μια διαθλασμένη παρακολούθηση της πραγματικότητας, όπως την αντιλαμβάνεται το «ταραγμένο μυαλό» της ηρωίδας. Η Ραραού, απόμαχη ηθοποιός περιοδευόντων θιάσων, είναι μια γυναίκα - σύμβολο του ανθρώπου που δεν σταματά ποτέ να μάχεται. «Έπρεπε να κολακεύω για να επιζήσω, και επέζησα», είναι το μότο της, και το σχέδιό της για τη ζωή. Ο Μέγας χρόνος συναντά το παρόν και το παρελθόν σαν μια ενιαία οντότητα, όπως μπορούν να τη συλλάβουν οι τρελοί και τα παιδιά. Μέσα σ' ένα χώρο που μεταμορφώνεται συνεχώς, εκτυλίσσεται ένα λαϊκό παραμύθι που μιλάει για αισθήματα, για απορρίψεις, για άκυρες ζωές. Μέσα από τη λαϊκή μουσική, τα πολυχρησιμοποιημένα αντικείμενα, το χώμα των δρόμων, προβάλλει η Αγιοσύνη των παρεξηγημένων ανθρώπων και των απόβλητων από την κοινωνική ανοχή. Η ιερότητα της μυστικής ζωής των ασήμαντων.\nΠρεμιέρα: 23 Οκτωβρίου 2015\nΗμέρες & Ώρες Παραστάσεων: Παρασκευή και Σάββατο στις 9:15, Κυριακή στις 6.00 και Δευτέρα στις 7:00.\nΤιμές εισιτηρίων: 16 ευρώ (Παρασκευή & Σάββατο), 12 ευρώ (Πέμπτη & Κυριακή),\n8 ευρώ μειωμένο (φοιτητικό, νεανικό, άνω των 65 ετών).\nΠροπώληση: www.viva.gr, και στο Σύγχρονο Θέατρο στο 210 3464380


Για τον Δίδυμο, ο έρωτας είναι παιχνίδι. Έχει πολλές ερωτικές περιπέτειες αλλά οι περισσότερες είναι μέσα στο μυαλό του. Πραγματικά ή νοερά, είναι ένας άπιστος άντρας. Του αρέσουν το φλερτ, οι αλλαγές, η επικοινωνία. Αναζητά τη σύντροφο που θα του κρατά αμείωτο το ενδιαφέρον. Ενθουσιάζεται εύκολα και του περνά εύκολα. Δημιουργεί σχέσεις που στηρίζονται στην αγάπη και την επικοινωνία. Ονειρεύεται ένα ταίρι που να του ερεθίζει το μυαλό και να είναι πρωτότυπο στην καθημερινότητα. Πηγαινοέρχεται σε σχέσεις, απομακρύνεται συναισθηματικά για να ανανεώσει το ενδιαφέρον του και να βλέπει τη σύντροφό του με καινούργια ματιά. Γνωρίζει άριστα τους κανόνες του ερωτικού παιχνιδιού και θέλει να δοκιμάζει τα πάντα.\nΟ Λέων είναι γοητευτικός, δεν υποχωρεί εύκολα και δεν προσπαθεί και πολύ για να γοητέψει. Όταν ερωτεύεται, τα δίνει όλα. Είναι σταθερός, επίμονος, προστατευτικός, αφοσιωμένος, γίνεται καλός σύζυγος και οικογενειάρχης. Αγαπά με μεγαλοπρέπεια και δημιουργεί μακροχρόνιες σχέσεις. Αναζητά την επιτυχία σε όλους τους τομείς της ζωής του. Αγαπά με αφοσίωση, περιποιείται το ταίρι του. Δίνει τα πάντα αρκεί να μην πέσει θύμα εκμετάλλευσης. Λάμπει και ερωτεύεται έντονα, επίσης, πληγώνεται συχνά. Είναι γενναιόδωρος συναισθηματικά και ερωτικά. Παθιάζεται και δίνει μέγιστη ικανοποίηση.\nΟ έρωτας είναι ένα δύσκολο θέμα για τον Παρθένο. Όταν ερωτεύεται τρελά, χάνει τα μυαλά του. Για τον λογικό αυτό άντρα, τα συναισθήματα είναι ένα ανεξερεύνητο πεδίο. Είναι ορθολογιστής, συγκρατημένος, παθιάζεται και δεν εκφράζεται ποτέ δημοσίως. Αναζητά τη σταθερότητα, τη συντροφικότητα, μια ώριμη αγάπη. Προσφέρει αφοσίωση, φροντίδα, τρυφερότητα και υποστήριξη όπου χρειαστεί. Δεν του αρέσουν πολύ οι εκπλήξεις και οι έντονες εκδηλώσεις, θέλει ουσία. Εντυπωσιάζει με τη ζωντάνια, τη φιλικότητα, τη σεξουαλικότητά του. Είναι μετριόφρων, ασκεί γοητεία όσο και αν ο ίδιος δεν το πιστεύει. Η συστολή είναι μεγάλο αφροδισιακό. Δίνει σημασία στο πνευματικό περιεχόμενο παρά στο περιτύλιγμα. Γοητεύεται με άτομα που συζητάει ενδιαφέροντα θέματα.\nΟ Ζυγός αναζητά το ταίρι που θα τον ολοκληρώσει. Είναι περιπετειώδης, γοητευτικός και δεν δεσμεύεται εύκολα παρά μόνο αν γνωρίσει τη γυναίκα της ζωής του. Τότε γίνεται αποφασιστικός και ξεκινάει τη σχέση που ονειρευόταν, μια σχέση που θα του ομορφύνει την καθημερινότητα. Ολοκληρώνεται μέσα από την απόλυτη ένωση. Είναι αστέρι στην αγάπη και πρωταθλητής στη συντροφικότητα. Είναι επικοινωνιακός, διπλωμάτης και του αρέσει η αρμονική και καλαίσθητη ζωή. Ζει τον έρωτά του σε όμορφες συνθήκες. Ερωτεύεται εύκολα αλλά ψάχνει το ιδανικό. Είναι ερωτιάρης, άπιστος αλλά δεν δέχεται την προδοσία. Δημιουργεί ερωτική ατμόσφαιρα με διεγερτικές προεκτάσεις.\nΟ έρωτας για τον Σκορπιό είναι μυστήριο και ρίσκο. Αναζητά την ένταση για να ερωτευτεί. Δεν του αρέσουν οι ήρεμες, ξεκάθαρες σχέσεις. Θέλει το πολύπλοκο, το κυνήγι, το αδιέξοδο. Όποιος αντέξει αυτές τις δοκιμασίες, θα τον κατακτήσει ψυχικά και σωματικά. Είναι ένας παθιασμένος άντρας. Δημιουργεί σκηνές ζηλοτυπίας που καταλήγουν σε άγριο σεξ. Είναι ένα καζάνι που βράζει, έτσι ξέρει να αγαπά. Είναι αφοσιωμένος στο ταίρι του, το προστατεύει και το υποστηρίζει. Η κατάσταση είναι σοβαρή όταν ερωτεύεται. Τα συναισθήματα γίνονται εμμονές, είναι παθιασμένος σεξουαλικά και ψυχολογικά.\nΟ Τοξότης μαγνητίζει. Κλέβει καρδιές χωρίς ιδιαίτερη προσπάθεια. Είναι φευγάτος, προσφέρει την περιπέτεια. Δεν κολλάει εύκολα. Αν ερωτευτεί τρελά, εξιδανικεύει και πέφτει σε αυταπάτες. Δεν δεσμεύεται εύκολα. Στην αρχή ενθουσιάζεται γρήγορα. Όμως αυτό που αγαπά περισσότερο είναι η ελευθερία του. Προσπαθεί να φροντίζει και να δείχνει ενδιαφέρον στη σύντροφό του αλλά θέλει να είναι και ανεξάρτητος. Είναι παθιασμένος και εκφράζει τα συναισθήματά του. Φλερτάρει ενώ είναι ικανός να έχει και παράλληλη σχέση με έτοιμη την δικαιολογία αν αποκαλυφθεί. Το σεξ γι’ αυτόν είναι χαρά, ενθουσιασμός, αισθησιασμός, τόλμη, φαντασία. Δεν ενδιαφέρεται πολύ για την εμφάνιση. Ζητά την επικοινωνία, το παιχνίδι, τη χαρά της ζωής, αν υπάρχει και η εμφάνιση, τόσο το καλύτερο. Δεν αγαπά τους ανιαρούς, μουρτζούφληδες ανθρώπους.\nΟ Αιγόκερως είναι παραδοσιακός, περιπετειώδης μεν αλλά ενδιαφέρεται για σοβαρές σχέσεις. Στόχος του είναι η δημιουργία οικογένειας. Δημιουργεί σταθερές βάσεις στις σχέσεις του, είναι ευγενικός και σέβεται. Αφοσιώνεται στο άτομο που αγαπά και είναι ιδιαίτερα σκληρός αν προδοθεί. Αντιμετωπίζει την κατάσταση πατριωτικά, δίνει πολλές ευκαιρίες και αντιμετωπίζει τα προβλήματα. Δεν εκφράζει εύκολα τα συναισθήματά του. Δείχνει την αγάπη του με πράξεις. Είναι σταθερός και υπεύθυνος σύντροφος και δεν σε κρεμάει ποτέ. Ερωτεύεται σφόδρα. Πριν εκφραστεί, πρώτα θα σιγουρευτεί. Η απόρριψη είναι βαθύ πλήγμα στην αυτοεκτίμησή του γιατί βάζει τον εαυτό του πάνω απ’όλα.\nΟ Υδροχόος είναι ελεύθερο πνεύμα και ζει τον έρωτα χαλαρά, ανέμελα, με περιπετειώδη διάθεση. Έχει την ανάγκη να αγαπήσει. Κρατά όμως αποστάσεις ασφαλείας για να μην τον εκμεταλλευτούν. Δεν θυσιάζει την ελευθερία του και φοβάται τα ψεύτικα συναισθήματα. Όταν συναντήσει το μεγάλο έρωτα, κάνει τη σύντροφό του ευτυχισμένη. Είναι ανοιχτόκαρδος αλλά καθόλου εύκολος. Δεν επιτρέπει στον καθένα να μπαίνει στη ζωή του, βάζει στεγανά. Δείχνει ενδιαφέρον, πίστη, σταθερότητα αλλά σε καμία περίπτωση δεν θέλει να παραβιαστούν τα προσωπικά του όρια. Του αρέσουν άτομα διαφορετικά από αυτόν, με άλλη κουλτούρα, εθνικότητα ή σπουδαία καριέρα. Στον έρωτα δεν έχει ταμπού.\nΟ Ιχθύς είναι γεννημένος για να αγαπά. Τα συναισθήματά του είναι βαθιά και απέραντα. Δεν φοβάται την αγάπη, σπάνια πληγώνει κάποιον εσκεμμένα. Είναι αφοσιωμένος, τα δίνει όλα, προσφέρει τα πάντα: φροντίδα, επικοινωνία, βοήθεια, υποστήριξη, οικονομική στήριξη, περιποίηση. Ο μεγάλος κίνδυνος είναι η εξιδανίκευση. Όταν ερωτεύεται, εκφράζει τα συναισθήματά του. Λέει ψεματάκια, εύκολα αναγνωρίσιμα. Είναι ακαταμάχητα γοητευτικός και αισθησιακός. Σεξουαλικά είναι τρυφερός, θέλει να τον προσέχουν και να καταλαβαίνουν τις ανάγκες του. Είναι ασυγκράτητα παθιασμένος και ζει το παραμύθι του. Είναι ευαίσθητος και διαισθητικός και ψάχνει να βρει τα ψυχικά χαρίσματα της συντρόφου του. Δεν τον απασχολεί η εμφάνιση. Θέλει αγάπη και ζεστή καρδιά.\nΟ Ιούλιος είναι κατά παράδοση ένας μήνας με μικτές τάσεις, καθώς από τη μια υπάρχει μια τάση για χαλάρωση και διασκέδαση, ενδεχομένως και λόγω των καλοκαιρινών αδειών, και από την άλλη τρελοί ρυθμοί δουλειάς και μια ασυνήθιστη δυναμικότητα που φέρνει ξεχωριστά επιτεύγματα. Αυτή τη χρονιά θα βρίσκονται σε πολύ θετική για όλους μας θέση η Αφροδίτη και ο Ουρανός, που θα μας φέρουν πολλές και πολύ σημαντικές ευκαιρίες για να αξιώσουμε με καλές πιθανότητες το καλύτερο δυνατό για τον καθένα επίπεδο επιτυχίας. Ευκαιρίες θα υπάρξουν, ωστόσο δεν θα κεφαλαιοποιηθούν τα οφέλη από μόνα τους, ως μάννα εξ [ ... ]\nΗ Nicole Kidman ανήκει στο ζώδιο των Διδύμων. Γεννήθηκε στις 20 Ιουνίου του 1967 και είναι μια βραβευμένη με Όσκαρ Αυστραλή ηθοποιός. Το 2006 ήταν η πιο ακριβοπληρωμένη ηθοποιός της κινηματογραφικής βιομηχανίας. Σαν γνήσια Δίδυμος είναι γνωστή για την ψυχραιμία της, αλλά και τους έξυπνους ελιγμούς της. Η Νικόλ σαν Δίδυμος είναι σκεπτόμενη και αναλύει τα πάντα. Υποφέρει πολύ συχνά, γιατί η αυτοκριτική της καταλήγει σε αδιέξοδα και πολλούς προβληματισμούς σχετικά με το τι θέλει και τι ψάχνει τελικά σε αυτή τη ζωή. Τα συμπεράσματα στα οποία καταλήγει μπορεί να ανατραπούν από τη μια στιγμή στην άλλη, με [ ... ]


Press Mixer: Ο Ρίτσαρντ Γκιρ θα πρωταγωνιστήσει σε τηλεοπτική σειρά του BBC\nΞεκίνησε στη δεκαετία του '70 να συμμετέχει σε επεισόδια του θρυλικού "Kojak" κι από τότε έχει πρωταγωνιστήσει και σε κάποιες τηλεταινίες κι έχει κάνει guest εμφανίσεις σε τηλεοπτικές σειρές. Τώρα όμως ο Ρίτσαρντ Γκιρ υπέγραψε με το BBC για να πρωταγωνιστήσει στη σειρά "MotherFatherSon" ως ο πατριάρχης μίας δυσλειτουργικής οικογένειας.\nΣύμφωνα με τη σύνοψη του "MotherFatherSon", το οποίο έγραψε ο Τομ Ρομπ Σμιθ ("The Assassination of Gianni Versace: American Crime Story") για λογαριασμό του BBC Studios Drama, ο Γκιρ ερμηνεύει τον Μαξ, έναν αυτοδημιούργητο αμερικανό μεγαλοεπιχειρηματία των media, ο οποίος έχει αφήσει τον βρετανικό εκδοτικό του οίκο και τη διαχείριση της εφημερίδας του στην πρώην γυναίκα του Κάθριν και τον 30χρονο πλέον γιο τους Κέιντεν. Οταν ο αυτοκαταστροφικός Κέιντεν ξεφύγει εκτός ελέγχου, μπλέκοντας πολύ άσχημα με το νόμο, ο Μαξ επιστρέφει στο Λονδίνο προσπαθώντας να σώσει την αυτοκρατορία του και την οικογένειά του. Με αυτή τη σειρά.\nΣτο ρόλο της Κάθριν η Ελεν ΜακΚρόι ("Peaky Blinders"), ενώ ο Μπίλι Χόουλ ("On Chesil Beach") αναλαμβάνει να ερμηνεύσει τον ταραξία γιο, Κέιντεν.\n"Είμαι πολύ χαρούμενος που θα συνεργαστώ με το BBC σε αυτό το φανταστικό 8ωρο πρότζεκτ, ανάμεσα σε μία ομάδα ταλαντούχων ανθρώπων και με ένα θέμα που θέλει να αποτυπώσει την πολιτική και κοινωνική κατάσταση των καιρών μας" δήλωσε ο Γκιρ.\nΑναρτήθηκε από pressmixer στις 30.5.18 Ετικέτες Ρίτσαρντ Γκιρ, BBC


Αλλαγή Log: CNBC Europe HD\nCNBC Europe HD (ΗΠΑ, Επιχειρήσεις)\nAstra 1N (19.2°E), 2021-07-14\nΤο CNBC Europe HD στους DVB-S2 12070.50MHz, pol.H SR:27500 FEC:9/10 SID:125 PID:2559[MPEG-4] /2563 Αγγλικά (Χωρίς κωδικοποίηση).\nΤο CNBC Europe HD χάθηκε από τους 11170.75MHz, pol.H (DVB-S2 , SID:125 PID:2047[MPEG-4] /2051 Αγγλικά)\nSky Digital: Το CNBC Europe HD χάθηκε από τους 12285.00MHz, pol.V (DVB-S2 , SID:5047 PID:518[MPEG-4] /646 Αγγλικά)\nSky Digital: Νέα συχνότητα για το CNBC Europe HD: 12168.00MHz, pol.V (DVB-S2 SR:27500 FEC:2/3 SID:5088 PID:513[MPEG-4] /641 Αγγλικά- Χωρίς κωδικοποίηση).\nΈνα νέο κανάλι άρχισε : CNBC Europe HD (ΗΠΑ) σε DVB-S2 , στους 12310.00MHz, pol.H SR:30000 FEC:5/6 SID:1124 PID:3401[H.265] /3402 aac Αγγλικά - Conax.\nSky Italia: Νέα συχνότητα για το CNBC Europe HD: 12054.00MHz, pol.H (DVB-S SR:29900 FEC:5/6 SID:7245 PID:186[MPEG-4] /486 Αγγλικά- Χωρίς κωδικοποίηση).\nSky Italia: Το CNBC Europe HD χάθηκε από τους 12360.00MHz, pol.H (DVB-S2 , SID:7245 PID:173[MPEG-4] /431 Αγγλικά)\nΝέα συχνότητα για το CNBC Europe HD: 12322.00MHz, pol.V (DVB-S2 SR:30000 FEC:2/3 SID:227 PID:1135[MPEG-4]/1136 Αγγλικά- BulCrypt).\nSky Digital: Το CNBC Europe HD χάθηκε από τους 12168.00MHz, pol.V (DVB-S2 , SID:3902 PID:519[MPEG-4] /666 Αγγλικά)\nSky Digital: Το CNBC Europe HD στους DVB-S2 12285.00MHz, pol.V SR:27500 FEC:2/3 SID:5047 PID:518[MPEG-4] /646 Αγγλικά (Χωρίς κωδικοποίηση).\nSky Digital: Το CNBC Europe HD χάθηκε από τους 12012.00MHz, pol.V (DVB-S2 , SID:3902 PID:519[MPEG-4] /666 Αγγλικά)\nSky Digital: Το CNBC Europe HD στους DVB-S2 12168.00MHz, pol.V SR:27500 FEC:2/3 SID:3902 PID:519[MPEG-4] /666 Αγγλικά (Χωρίς κωδικοποίηση).\nΈνα νέο κανάλι άρχισε : CNBC Europe HD (ΗΠΑ) σε DVB-S2 , στους 11170.75MHz, pol.H SR:22000 FEC:3/4 SID:125 PID:2047[MPEG-4] /2051 Αγγλικά - Χωρίς κωδικοποίηση.\nSky Italia: Ένα νέο κανάλι άρχισε : CNBC Europe HD (ΗΠΑ) σε DVB-S2 , στους 12360.00MHz, pol.H SR:29900 FEC:3/4 SID:7245 PID:173[MPEG-4] /431 Αγγλικά - Χωρίς κωδικοποίηση.\nSky Digital: Ένα νέο κανάλι άρχισε : CNBC Europe HD (ΗΠΑ) σε DVB-S2 , στους 12012.00MHz, pol.V SR:27500 FEC:2/3 SID:3902 PID:519[MPEG-4] /666 Αγγλικά - Χωρίς κωδικοποίηση.


Θλίψη για την απώλεια του «παγκόσμιου» Γιώργου Αμερικάνου - ΤΑ ΝΕΑ\ntanea.gr > Ομάδα > Θλίψη για την απώλεια του «παγκόσμιου» Γιώργου Αμερικάνου\nΘλίψη για την απώλεια του «παγκόσμιου» Γιώργου Αμερικάνου\nΟ Γιώργος Αμερικάνος στον χώρο που δοξάστηκε και δόξασε, στο Καλλιμάρμαρο όπου τον Απρίλιο του 1968 πανηγύρισε με την ΑΕΚ την κατάκτηση του Κυπέλλου Κυπελλούχων.\nTANEA Team 7 Οκτωβρίου 2013 | 21:10\nΠολιτικά κόμματα και η ηγεσία του υπουργείου Πολιτισμού εξέφρασαν τη Δευτέρα τη θλίψη τους για τον θάνατο του θρυλικού μπασκετμπολίστα Γιώργου Αμερικάνου, ο οποίος έφυγε από τη ζωή τα ξημερώματα σε ηλικία 71 ετών.\nΟ υπουργός Πολιτισμού και Αθλητισμού, Πάνος Παναγιωτόπουλος, έκανε την ακόλουθη δήλωση: «Υπάρχουν αθλητές που προκαλούν το θαυμασμό μας με τις επιδόσεις τους. Υπάρχουν όμως κι εκείνοι που κερδίζουν επιπλέον τη συγκίνησή μας με το ήθος, την αγωνιστικότητα, την ποιότητα και τη διάρκεια της προσφοράς τους. Ο Γιώργος Αμερικάνος διακρίθηκε ανάμεσά τους ήδη από τις αρχές της δεκαετίας του ’60. Και έως το τέλος δεν έπαψε να βάζει τρίποντα στις καρδιές μας. Τα θερμά μου συλλυπητήρια στην οικογένειά του».\nΟ υφυπουργός Αθλητισμού Γιάννης Ανδριανός δήλωσε από την πλευρά του: «Από τις εμβληματικές φυσιογνωμίες του ελληνικού μπάσκετ, ο παγκόσμιος Γιώργος Αμερικάνος άνοιξε σε δύσκολες εποχές με το ταλέντο και το ήθος του νέους δρόμους για το άθλημα, προσφέροντας όσο λίγοι στον ελληνικό συλλογικό αθλητισμό. Οι συγκλονιστικές του εμφανίσεις, με αποκορύφωμα τον τελικό του Κυπέλλου Κυπελλούχων μέσα στο κατάμεστο Καλλιμάρμαρο το 1968, όταν με 29 πόντους οδήγησε στην ΑΕΚ στην πρώτη, και για πολλά χρόνια μοναδική, τέτοια διεθνή διάκριση για ελληνική ομάδα, θα μείνουν ανεξίτηλα τεκμήρια της σπουδαίας του πορείας. Στην κόρη του Χριστίνα, στην οικογένεια και τους οικείους του, καθώς και στην αθλητική οικογένεια της ΑΕΚ, εκφράζω τα ειλικρινή μου συλλυπητήρια».\nΗ Ελληνική Ομοσπονδία Καλαθοσφαίρισης ανέφερε σε ανακοίνωσή της:\n«Ο πρόεδρος και το ΔΣ της Ελληνικής Ομοσπονδίας Καλαθοσφαίρισης μόλις πληροφορήθηκαν τον θάνατο του παλαίμαχου μπασκετμπολίστα, Γιώργου Αμερικάνου, εξέφρασαν την βαθιά τους οδύνη και τα θερμά τους συλλυπητήρια στην οικογένειά του. Ο "Παγκόσμιος" θα συναντήσει στην "γειτονιά των αγγέλων", τον Γιώργο Κολοκυθά, και άλλους παλιούς φίλους και συμπαίκτες μιας σπουδαίας γενιάς μπασκετμπολιστών».\n«Η είδηση του χαμού του Γιώργου Αμερικάνου μοιάζει απίστευτη. Ο πρωταθλητής Ελλάδος και Ευρώπης, ο στυλοβάτης του ελληνικού μπάσκετ που δόξασε τα εθνικά και τα κιτρινόμαυρα χρώματα, ο μαχητής της ζωής, δεν είναι πια μαζί μας. Οι Έλληνες φίλαθλοι δεν θα ξεχάσουν τα κατορθώματα του στο παρκέ, τον ηρωϊκό του τρόπο με τον οποίο συνήθιζε να αγωνίζεται και τις πλούσιες διακρίσεις του, στοιχεία που αποτελούν σήμερα για όλους και όλες ένα πρότυπο, που εμπνέει και καθοδηγεί. Για τον ελληνικό αθλητισμό, το πένθος είναι πάνδημο και το κενό του δυσαναπλήρωτο. Θερμά συλλυπητήρια στην οικογένεια του».\nΤο ΠΑΣΟΚ ανέφερε:\n«O Γιώργος Αμερικάνος υπήρξε μία εμβληματική φυσιογνωμία του ελληνικού αθλητισμού. Ένας πραγματικός ήρωας των γηπέδων, ένας μεγάλος αθλητής, από εκείνους που ίδρωναν για τη φανέλα και την τιμή της ομάδας. Ο Γ. Αμερικάνος "ευθύνεται" για ένα πλήθος επιγόνων καλαθοσφαιριστών που εμπνεύστηκαν από κείνον για να γράψουν νέες, χρυσές σελίδες για την ελληνική καλαθοσφαίριση. Καλό του ταξίδι».\nΗ βουλευτής των ΑΝΕΛ, Σταυρούλα Ξουλίδου, υπεύθυνη του Τομέα Κοινοβουλευτικής Ευθύνης Πολιτισμού και Αθλητισμού, είπε για τον χαμό του Γιώργου Αμερικάνου: «Ο Γιώργος Αμερικάνος υπήρξε από τους μεγαλύτερους καλαθοσφαιριστές στην ιστορία του αθλήματος. Ήταν αυτός που άνοιξε ένα νέο δρόμο για το άθλημα της καλαθοσφαίρισης σε πραγματικά δύσκολες εποχές με το ταλέντο και το ήθος του, προσφέροντας όσο λίγοι στον ελληνικό συλλογικό αθλητισμό.\nΟ Τομέας Αθλητισμού της ΔΗΜΑΡ έκανε μια αποτίμηση της καριέρας και του ήθους του:\n«Μία από τις πιο μεγάλες μορφές του ελληνικού μπάσκετ, ο Γιώργος Αμερικάνος, έφυγε σήμερα από τη ζωή. Ηγέτης της ΑΕΚ, όταν το 1968 κατέκτησε το κύπελλο κυπελλούχων Ευρώπης. Αθλητής με ξεχωριστό ήθος, με την κιτρινόμαυρη φανέλα κατέκτησε 6 πρωταθλήματα Ελλάδος, ενώ αγωνίστηκε 68 φορές στην Εθνική Ελλάδος. Η αγωνιστική του αξία αναγνωρίστηκε σε παγκόσμιο επίπεδο, καθώς έπαιξε και στην Μεικτή Κόσμου.\nΟ Τομέας Αθλητισμού της ΔΗΜΑΡ εκφράζει τη θλίψη του για τον θάνατο του Γιώργου Αμερικάνου και στέλνει τα συλλυπητήριά του στους οικείους του».\nΗ κηδεία του Γιώργου Αμερικάνου θα γίνει την Τρίτη στις 16.30 από τον Ιερό Ναό των Αγίων Ταξιαρχών, στο κοιμητήριο του Κόκκινου Μύλου.


Το άγνωστο επεισόδιο στα σύνορα με την Τουρκία\n19:50 , Πέμπτη 30 Απριλίου 2020\nΤο γερμανικό περιοδικό Spiegel δημοσιεύει στην ηλεκτρονική του έκδοση άρθρο σύμφωνα με το οποίο περίπολος της FRONTEX από απαρτιζόταν από Γερμανούς αστυνομικούς δέχθηκε επίθεση με πυροβολισμούς από Τούρκους στρατιώτες, στον ποταμό Έβρο.\n«Τούρκοι στρατιώτες λέγεται ότι στόχευσαν Γερμανούς αξιωματούχους του Frontex» αναφέρει στο δημοσίευμά του το περιοδικό αναφέροντας ότι οι Γερμανοί έχουν κάνει αναφορά στους προϊστάμενούς τους στην Γερμανία αλλά και την ηγεσία του FRONTEX. Μάλιστα, όπως αναφέρεται, μία ημέρα μετά το συμβάν υπήρξε και επικοινωνία του υπουργού – αρμόδιου για θέματα μετανάστευσης Γιώργου Κουμουτσάκου και του Αρχηγού της FRONTEX, Fabrice Leggeri.\nΣύμφωνα με διασταυρωμένες πληροφορίες του enikos.gr από στρατιωτικές πηγές, το συμβάν έλαβε χώρα την προηγούμενη εβδομάδα. Το τουρκικό περίπολο έβριζε κι έκανε χειρονομίες στην μεικτή ομάδα που περιπολούσε στα ελληνικά σύνορα, αποτελούμενο από 2 Γερμανούς κι έναν Έλληνα αστυνομικό. Οι Τούρκοι φέρονται να πυροβόλησαν, σύμφωνα με όσα κατέθεσαν και οι τρεις στην αναφορά τους, χρησιμοποιώντας όμως αβολίδωτα φυσίγγια.\nFRONTEX ΓΕΡΜΑΝΟΙ ΕΒΡΟΣ ΠΥΡΟΒΟΛΙΣΜΟΙ ΤΟΥΡΚΙΑ


Home /ΔΙΕΘΝΗ, ΥΓΕΙΑ/οι ειδικοί δεν έχουν συγκεντρώσει επαρκή στοιχεία για την χρησιμότητα της 4ης δόσης\nΟι παγκόσμιες ρυθμιστικές αρχές συμφώνησαν ότι η χορήγηση πολλαπλών αναμνηστικών δόσεων σε μικρά χρονικά διαστήματα δεν θα ήταν βιώσιμη μακροπρόθεσμα. Κι επίσης, οι ειδικοί δεν έχουν συγκεντρώσει επαρκή στοιχεία για την χρησιμότητα της 4ης δόσης εμβολίου στον γενικό πληθυσμό και μάλιστα με αυτά τα εμβόλια.\nΑυτά είναι τα βασικά συμπεράσματα από τις ανακοινώσεις Τύπου του Ευρωπαϊκού Οργανισμού Φαρμάκων (ΕΜΑ). «Η επαναλαμβανόμενη χορήγηση ενισχυτικών δόσεων εμβολίων σε πολύ μικρά διαστήματα μπορεί να μειώσει το επίπεδο των αντισωμάτων που μπορούν να παραχθούν σε κάθε χορήγηση», είπε ο επικεφαλής γιατρός του ΕΜΑ Μάρκο Καβαλέρι, που ανέφερε επίσης την κούραση του πληθυσμού και τη δυσκολία των συστημάτων υγείας να ανταποκριθούν.\n«Στο μέλλον, εάν αποδειχθεί ότι πρέπει να κάνουμε νέο εμβολιασμό, τα εμβόλια θα μπορούσαν να προσφερθούν κατά την αρχή του χειμώνα, όπως γίνεται για τη γρίπη. Αυτό θα αύξανε την απόκριση των αντισωμάτων, όταν τα χρειαζόμαστε περισσότερο», εξήγησε.\nΕπίσης, σε σχέση με την τέταρτη δόση, ο δρ. Καβαλέρι ήταν ξεκάθαρος: «ο ΕΜΑ δεν έχει ακόμα δει δεδομένα για την τέταρτη δόση. Προς το παρόν, δεν υπάρχουν στοιχεία για την ανάγκη εμβολιασμού του γενικού πληθυσμού με τα τρέχοντα εμβόλια», τόνισε. Αντίθετα, επεσήμανε ότι «σε άτομα με σοβαρά εξασθενημένο ανοσοποιητικό σύστημα, που έχουν λάβει τρεις δόσεις, θα ήταν λογικό οι Αρχές δημόσιας υγείας να εξετάζουν το ενδεχόμενο για τέταρτη δόση».\nΗ έγκριση εμβολίων με διαφορετική σύνθεση απαιτεί κλινικά δεδομένα που δείχνουν την ανώτερη ανοσολογική απόκριση από αυτή που προκαλείται από τις ενισχυτικές δόσεις που είναι διαθέσιμα αυτήν την ώρα. Σύμφωνα με τον ειδικό, τα εμβόλια ανταποκρίνονται, αποτρέποντας την σοβαρή νόσηση από κορονοΪό, τις νοσηλείες και τους θανάτους.\n«Υπάρχει ανάγκη για μακροπρόθεσμη στρατηγική σχετικά με τους τύπους των εμβολίων που απαιτούνται για τη διαχείριση του κορονοϊού. Αυτή είναι μια συνεχής, παγκόσμια συζήτηση που συνδυάζει επιστήμη και δημόσια πολιτική και χρειάζεται συνεργασία μεταξύ των φορέων λήψης αποφάσεων για τη δημόσια υγεία σε όλα τα επίπεδα», τόνισε ο ΕΜΑ.\nΤέλος, ο δρ. Καβαλέρι παρουσίασε και τα δεδομένα για τη χορήγηση εμβολίων mRNA σε έγκυες γυναίκες. Σύμφωνα με τα στοιχεία, δεν υπάρχουν αποτελέσματα που να συνδέουν το αυξημένο ρίσκο με την εγκυμοσύνη.


Χαιρετισμός Υπουργού Εργασίας και Κοινωνικών Ασφαλίσεων Κας Σωτηρούλας Χαραλάμπους\nΧαιρετισμός Υπουργού Εργασίας και Κοινωνικών Ασφαλίσεων\nΚας Σωτηρούλας Χαραλάμπους\nΣτο 25ο Συνέδριο της ΠΕΟ\nΠέμπτη, 20 Νοεμβρίου, 2008 και ώρα 10.00 π.μ.\nΑίθουσα Τελετών Διεθνής Κρατικής ΄Εκθεσης\nΕίναι με συγκίνηση και απέραντο σεβασμό που βρίσκομαι στο βήμα του 25ου Συνεδρίου της ΠΕΟ με την ιδιότητα της Υπουργού Εργασίας και Κοινωνικών Ασφαλίσεων. Επιτρέψετε πρώτα από όλα να απευθυνθώ στους βετεράνους συνδικαλιστές της ΠΕΟ, τους γεννήτορες του συνδικαλισμού στην Κύπρο για να καταθέσω την αιώνια ευγνωμοσύνη της πολιτείας για το έργο που έχουν προσφέρει στην Κυπριακή κοινωνία. Οι δικοί σας αγώνες, αγώνες δύσκολοι και έντονοι που πολλές φορές οδήγησαν σε αιματηρές συγκρούσεις , σε φυλακίσεις και διώξεις που άλλαξαν την ζωή των εργαζομένων της Κύπρου αλλά και ολόκληρης της κυπριακής κοινωνίας. Κατακτήσεις θεμελιακές οι οποίες καθορίζουν μέχρι και τις μέρες μας το επίπεδο ζωής των , εργαζομένων έχουν την αφετηρία τους στους αγώνες των πρωτοπόρων συνδικαλιστών της ΠΕΟ της περιόδου του 30 και του 40.\nΗ ΑΤΑ, το ΤΚΑ, η 8η ωρη εργασία, το δικαίωμα της οργάνωσης, είναι μερικές από τις κατακτήσεις που κουβαλούν στους ώμους τους οι βετεράνοι συνδικαλιστές.\nΤαυτόχρονα απευθύνομαι με αισθήματα απέραντης εκτίμησης στην ηγεσία της ΠΕΟ, στους χίλιους και πλέον αντιπροσώπους του συνεδρίου και διαμέσου των στους χιλιάδες εργαζομένους μέλη της ΠΕΟ οι οποίοι με πνεύμα αγωνιστικό διεκδικητικά με προσήλωση στα οράματα και τους στόχους των πρωτεργατών συνεχίζουν την πορεία της ΠΕΟ καταξιώνοντας την ως την πρωτοπόρα συνδικαλιστική οργάνωση της Κύπρου με καθοριστικό ρόλο στα εργασιακά και κοινωνικά δρώμενα της Κύπρου.\nΔράττομαι επίσης της ευκαιρίας για να σημειώσω με ικανοποίηση το ψηλό επίπεδο ενότητας δράσης που επικρατεί στο συνδικαλιστικό κίνημα της Κύπρου όπως και το ψηλό επίπεδο του τριμερούς κοινωνικού διαλόγου.\nΑυτά τα θετικά χαρακτηριστικά των εργασιακών σχέσεων στον τόπο μας αποδείχτηκαν σωτήρια στα δίσεκτα χρόνια μετά τα τραγικά γεγονότα του 1974 έδωσαν την μεγάλη αναπτυξιακή ώθηση στην οικονομία μας τα επόμενα χρόνια, ενώ συνέβαλαν τα μέγιστα στην σταθερή άνοδο του βιοτικού επιπέδου και των όρων απασχόλησης.\nΤο ΥΕΚΑ επενδύει στον διάλογο και την συνεργασία και είναι γι’ αυτό το λόγο που ανάμεσα στις προτεραιότητες μας βρίσκεται και η εμβάθυνση και διεύρυνση του κοινωνικού διαλόγου.\nΙδιαίτερη αναφορά επιτρέψετε μου να κάνω στην παρουσία των τουρκοκύπριων συνδικαλιστών στο συνέδριο της ΠΕΟ, υπογραμμίζοντας ότι η παρουσία τους μας υπενθυμίζει μια ιστορική αντικειμενική αλήθεια τους κοινούς αγώνες των εργαζομένων της Κύπρου στα χρόνια πριν από το πραξικόπημα και την εισβολή και επίσης την τεράστια συμβολή των οργανώσεων σας στον αγώνα για λύση και επανένωση. Αυτή την αντικειμενική πραγματικότητα που είναι κομμάτι της ιστορίας του λαού μας έχουμε όλοι την ευθύνη να την μεταδώσουμε στην νέα γενιά αξιοποιώντας την εποικοδομητικά στην προσπάθεια για λύση του κυπριακού προβλήματος.\nΤο 25ο Συνέδριο της ΠΕΟ συνέρχεται σε μια περίοδο κρίσιμων εξελίξεων στην παγκόσμια οικονομία οι οποίες δημιουργούν εύλογες ανησυχίες στις συνιστώσες της οικονομίας σ’ όλες τις χώρες. Για την κατάσταση της οικονομίας έχει γίνει τοποθέτηση από τον αρμόδιο Υπουργό και τον Πρόεδρο της Δημοκρατίας. Εκείνο που από την πλευρά μου θέλω να σημειώσω ως Υπουργός Εργασίας και Κοινωνικών Ασφαλίσεων είναι ότι παρακολουθούμε πολύ στενά τα θέματα της απασχόλησης και της αγοράς εργασίας και δεν συντρέχει λόγος για πανικό. Με βάση τα στατιστικά στοιχεία του Οκτώβρη το ποσοστό ανεργίας παραμένει σταθερό στο 3.8% που είναι ένα από τα χαμηλότερα της Ευρώπης.\nΗ πρόσφατη απόφαση της σύσκεψης που έγινε στο προεδρικό για την ενίσχυση με €52 εκατομμύρια του τουρισμού και της κατασκευαστικής βιομηχανίας ουσιαστικά απαντά με ένα επιθετικό αναπτυξιακό τρόπο στις όποιες ενδείξεις για ύφεση. Είναι η πεποίθηση μας ότι με αυτή την πολιτική και τους αναπτυξιακούς στόχους που έχουμε θέσει για το έτος 2009 μπορούμε να υλοποιήσουμε και να διατηρήσουμε την απασχόληση σε ψηλά επίπεδα, φτάνει να επικρατήσει από όλους τους παράγοντες της οικονομίας πνεύμα συνεργασίας.\nΘέλω να διαβεβαιώσω τους εργαζόμενους ότι θα συνεχίσουμε να παρακολουθούμε πολύ στενά την κατάσταση της απασχόλησης. Έχουμε και τους μηχανισμούς και τις διαδικασίες να στηρίξουμε την απασχόληση και τους εργαζομένους αν παραστεί ανάγκη. Θέλω επίσης να σας διαβεβαιώσω ότι η στήριξη της οικονομίας για μας πηγαίνει χέρι με χέρι με την κοινωνική πολιτική και την στήριξη των ευάλωτων ομάδων του πληθυσμού. Οι δεσμεύσεις μας για μια πιο δίκαιη κοινωνία θα υλοποιηθούν. Επιβεβαίωση των δεσμεύσεων μας είναι το γεγονός ότι οι κοινωνικές παροχές για το 2009 είναι αυξημένες κατά 27% και το γεγονός ότι έχει περιληφθεί στον προϋπολογισμό του 2009 το κονδύλι για το πασχαλινό επίδομα.\nΣτο σημείο αυτό να μου επιτραπεί να αναφερθώ ειδικά στο θέμα των χαμηλών συντάξεων ένα θέμα στο οποίο η ΠΕΟ αποδίδει μεγάλη σημασία. Θέλω καταρχήν να σημειώσω την τεράστια σημασία που έχει για τις συντάξεις και την μελλοντική τους εξέλιξη η επίλυση του προβλήματος για την βιωσιμότητα του ΤΚΑ. Έχουμε επιλύσει με ένα συναινετικό ισορροπημένο κοινωνικά δίκαιο τρόπο το θέμα της βιωσιμότητας χωρίς να αφαιρούμε δικαιώματα από τους εργαζόμενους και διατηρώντας τα υφιστάμενα όρια συνταξιοδότησης. Διασφαλίσαμε τις συντάξεις για τους σημερινούς και αυριανούς συνταξιούχους.\nΤώρα εργαζόμαστε στον επόμενο στόχο που είναι η αύξηση των χαμηλών συντάξεων. Ήδη η υπηρεσιακή επιτροπή που ορίσαμε για αυτό το σκοπό έχει ετοιμάσει κάποιες εισηγήσεις τις οποίες θα εξετάσουμε πολύ σύντομα με το Υπουργείο Οικονομικών. Θέλω να υπογραμμίσω ότι στόχος μας είναι η αύξηση των χαμηλών συντάξεων με ένα σωστό τρόπο, αποφεύγοντας τις αποσπασματικές χορηγίες και τις στρεβλώσεις που έχει το υφιστάμενο σύστημα της αντισταθμιστικής χορηγίας.\nΈνα άλλο μεγάλο θέμα που αφορά το ΤΚΑ είναι η επενδυτική πολιτική του ΤΚΑ. Στις 28/11 μαζί με τον Υπουργό Οικονομικών θα παρουσιάσουμε μπροστά στους κοινωνικούς εταίρους πλαίσιο προτάσεων που απαντά για πρώτη φορά σε τρία βασικά ζητήματα: ρόλος και συμμετοχή των κοινωνικών εταίρων στην διαμόρφωση επενδυτικής πολιτικής, μηχανισμός και διαδικασία επενδυτικής πολιτικής, αποπληρωμή τους χρέους της κυβέρνησης προς το ΤΚΑ.\nΜπαίνουμε σε αυτό το διάλογο με μια βασική αρχή, το ΤΚΑ ανήκει σε εκείνους που το δημιούργησαν, δεν είναι για επενδυτικά παιχνίδια ούτε ταμείο σωτηρίας. Η όποια επενδυτική πολιτική θα γίνει μελετημένα διασφαλισμένα και λελογισμένα.\nΣημαντικά στοιχεία της πολιτικής που προωθούμε ως Υπουργείο αποτελούν η διασφάλιση των δικαιωμάτων των εργαζομένων και ο εκσυγχρονισμός του συστήματος εργασιακών σχέσεων.\nΣε ένα διαρκώς μεταβαλλόμενο περιβάλλον εργασίας όπου και η σύνθεση των εργαζομένων αλλάζει και οι μορφές εργασίας αλλάζουν το Υπ. Εργασίας έχει να διαδραματίσει σημαντικό ρόλο στην προστασία ιδιαίτερα των χαμηλόμισθων εργαζομένων και των εργασιακά ευάλωτων ομάδων. Με την τελευταία αύξηση στον κατώτατο μισθό έχουμε υλοποίηση τον στόχο ο κατώτατος μισθός να φτάσει στο 50% της Εθνικής διάμεσου μισθών. Επεκτείναμε το διάταγμα περιλαμβάνοντας ακόμα δύο επαγγέλματα. Στόχος μας η συνεχής βελτίωση και επέκταση του διατάγματος με τρόπο που θα περιέχει σαφή καθορισμό των όρων απασχόλησης και ιδίως του ωραρίου για να αποφεύγονται οι καταχρήσεις. Ταυτόχρονα ενισχύουμε τους μηχανισμούς ενημέρωσης των εργαζομένων και επιθεώρησης ώστε να διασφαλίσουμε καθολική και έμπρακτη εφαρμογή των νομοθεσιών. Επιζητούμε την συνεργασία των κοινωνικών εταίρων για αποτελεσματική εφαρμογή των νομοθεσιών. Η τιμωρία και οι διώξεις δεν είναι αυτοσκοπός. Στόχος μας είναι η αυτοσυμμόρφωση και η ανάληψη της απαραίτητης κοινωνικής ευθύνης όμως υπογραμμίζω ότι εκπτώσεις στα δικαιώματα των εργαζομένων δεν θα γίνουν ανεκτές ιδιαίτερα όταν αυτό αφορά την ίδια την ζωή των εργαζομένων.\nΑναφορικά με τον εκσυγχρονισμό του συστήματος εργασιακών σχέσεων, στα πλαίσια του διαλόγου που διεξάγεται μαζί με τις συντεχνίες και τους εργοδοτικούς συνδέσμους έχουμε ήδη ετοιμάσει πρόταση την οποία θα καταθέσουμε σύντομα ενώπιο σας. Στοχεύουμε στην θεσμική ενίσχυση του δικαιώματος της οργάνωσης και την διασαφήνιση των διαδικασιών αναγνώρισης της οργάνωσης και της συνδικαλιστικής εκπροσώπησης. Οι εισηγήσεις μας διατηρούν την φυσιογνωμία του συστήματος που βασίζεται στις ελεύθερα συνομολογούμενες συλλογικές συμβάσεις, ενισχύουν θεσμικά το συνταγματικό δικαίωμα της οργάνωσης, ενισχύουν και βελτιώνουν την εφαρμοσιμότητα των συλλογικών συμβάσεων εργασίας έτσι που να πάψουν να υπάρχουν τα σημερινά φαινόμενα με εφαρμογή των συλλογικών συμβάσεων με εργαζόμενους πολλών ταχυτήτων και με τον αθέμιτο ανταγωνισμό ανάμεσα σε οργανωμένου και μη οργανωμένους εργοδότες.\nΚλείνοντας θέλω να υπογραμμίσω ότι ένας είναι ο στόχος και ο προσανατολισμός μας, σταθερή οικονομική ανάπτυξη που θα οδηγεί σε συνεχή βελτίωση του βιοτικού επιπέδου, διεύρυνση της κοινωνικής πολιτικής, στήριξη των ευάλωτων ομάδων του πληθυσμού, προαγωγή της ισότητας και της ισονομίας. Υλοποίηση του οράματος για δίκαιη λύση και δίκαιη κοινωνία.\nΣε αυτή την προσπάθεια είμαι πεπεισμένη ότι η ΠΕΟ θα δίνει το δικό της μαχητικό παρών γιατί οι στόχοι μας εκφράζουν τα οράματα και τις προσδοκίες των απλών ανθρώπων της Κύπρου.\nΚαλή επιτυχία στο 25ο Συνέδριο της ΠΕΟ.


Πόπη Τσαπανίδου: "Αντί να προσέχουμε για να έχουμε, ανοίγουμε και περιμένουμε τον κορονοϊό" - Alldaynews.gr\nΤην απόφαση της κυβέρνησης για την επαναλειτουργία του λιανεμπορίου σχολίασε η Πόπη Τσαπανίδου, το βράδυ της Παρασκευής, στο κεντρικό δελτίο ειδήσεων του ΑΝΤ1 με παρουσιαστή τον Νίκο Χατζηνικολάου και έτερο σχολιαστή τον Πάνο Αμυρά.\nΗ δημοσιογράφος, μάλιστα, δεν έκρυψε την έκπληξη της για την στιγμή που πάρθηκε η συγκεκριμένη απόφαση.\nΠιο συγκεκριμένα, η Πόπη Τσαπανίδου σημείωσε χαρακτηριστικά στις ειδήσεις του ΑΝΤ1 πως «θα μου επιτρέψετε να δούμε την μεγάλη εικόνα. Η Ευρώπη έγινε κόκκινη και μπήκε σε lockdown όταν μπήκε στον χειμώνα. Αυτή είναι και η απάντηση της κα. Μέρκελ σε Γερμανούς δημοσιογράφους. Εμείς είμαστε στο πορτοκαλί και μέχρι χθες είχαμε σχεδόν καλοκαιρινές θερμοκρασίες.\nΤώρα μπαίνουμε στον χειμώνα, όπως ακούσαμε και νωρίτερα τον κ. Αρνιακό για τις θερμοκρασίες που έρχονται. Είναι, λοιπόν, απορίας άξιο γιατί, αντί να προσέχουμε για να έχουμε, ανοίγουμε και περιμένουμε! Είναι σαν να περιμένουμε τον κορονοϊό.\nΚαι για τον ακατανόητο αυτόν πραγματικά σχεδιασμό μετακυλίεται η ευθύνη στον πολίτη. Ακούσαμε ότι θα πρέπει να συμμορφωθούν οι πολίτες αλλιώς θα αρθούν τα μέτρα. Στον πολίτη ο οποίος είναι κουρασμένος, ένα τρίμηνο αποκλεισμένος στο σπίτι του, φτωχός χωρίς δουλειά, χωρίς μεροκάματο και χωρίς καμία προοπτική για το πότε όλο αυτό θα τελειώσει».


Εμβόλιο AstraZeneca: 31 περιστατικά θρομβώσεων και 9 θάνατοι «παγώνουν» εμβολιασμούς στο Βερολίνο\nΔημοσιεύτηκε: Τρίτη, 30 Μαρτίου 2021 15:30\nΤην απόφαση να μην κάνει το εμβόλιο της AstraZeneca σε γυναίκες κάτω των 60 ετών ανακοίνωσε η κυβέρνηση του Βερολίνου. Αιτία 31 περιστατικά θρομβώσεων που καταγράφηκαν αλλά και εννέα θάνατοι.\nΗ απόφαση να «παγώσει» η χορήγηση του εμβολίου της AstraZeneca σε γυναίκες κάτω των 60 ανακοινώθηκε το μεσημέρι της Τρίτης (30.03.2021). Τη χορήγηση του συγκεκριμένου εμβολίου είχαν προηγουμένως αναστείλει το Πανεπιστημιακό Νοσοκομείο του Βερολίνου και άλλα νοσοκομεία στην Γερμανία.\nΕορτολόγιο: Ποιοι γιορτάζουν σήμερα 8 Ιουνίου\nΠολύ κοντά στα παιδιά του Εκκλησιαστικού Σχολείου ο Φθιώτιδος Συμεών


Κιμαδόπιτα - Αξιώτης Παράσχος\nby\tparsch_adm_is\t/ Τετάρτη, 12 Ιουλίου 2017\t/ Published in Κιμάς, Πίτες - Πίτσες, Συνταγές\nΚιμαδόπιταparsch_adm_is12 Ιουλίου 2017\n420 gr. αλεύρι που φουσκώνει μόνο του\n30 gr. μαγιά φρέσκια μπύρας\n150 ml. νερό χλιαρό\n150 ml. ηλιέλαιο\nΔιαλύουμε την μαγιά στο χλιαρό νερό. Την βάζουμε σε ένα βαθύ μπολ με όλα τα υπόλοιπα υλικά της ζύμης, εκτός από το αλεύρι. Χτυπάμε καλά όλα τα υλικά με το σύρμα, να ενωθούν μεταξύ τους. Αρχίζουμε να προσθέτουμε σταδιακά το αλεύρι, ανακατεύοντας κάθε τόσο. Η ζύμη μας πρέπει να είναι μαλακή, ελαστική και δεν κολλάει στα χέρια μας. Την χωρίζουμε σε 8 ίσα μέρη. Με έναν μικρό πλάστη, ανοίγουμε κάθε κομμάτι ζύμης σε φύλλο σχεδόν στρογγυλό, όχι πολύ λεπτό. Μοιράζουμε την γέμιση του κιμά σε 8 ίσα μέρη και την απλώνουμε πάνω σε κάθε κομμάτι ζύμης που έχουμε ανοίξει, στο κέντρο και κατά μήκος της ζύμης. Γυρίζουμε προς τα μέσα το πάνω και κάτω άκρο και κατόπιν σκεπάζουμε την γέμιση με τα δύο πλαϊνά, ανασηκώνοντάς τα προς τα μέσα. Βάζουμε τις πίτες σε ταψί στρωμένο με αντικολλητικό χαρτί φούρνου. Τις αλείφουμε με αυγό χτυπημένο και τις πασπαλίζουμε με σουσάμι. Ψήνουμε σε προθερμασμένο φούρνο, στον αέρα, για 20-25 λεπτά (ανάλογα με τον φούρνο μας), μέχρι οι πίτες μας να πάρουν ένα όμορφο χρυσό χρώμα. Αξιώτης Παράσχος


«Φέσια» 2,2 δισ. ευρώ στην Εφορία το πρώτο τρίμηνο | The Indicator\nΛοβέρδος: Αν οι πολίτες με προτιμήσουν θα είμαι ο πρόεδρος του ΠΑΣΟΚ\n«Φέσια» 2,2 δισ. ευρώ στην Εφορία το πρώτο τρίμηνο\n30 Ιουνίου 2020 • Ώρα δημοσίευσης: 2:39 μμ\nΣτο τρίμηνο, τα νέα ληξιπρόθεσμα χρέη στην εφορία ανήλθαν στα 2,213 δισ. ευρώ, ενώ την ίδια περίοδο το 2019 είχε φτάσει τα 2,63 δισ. ευρώ (μείωση κατά 16,04%).\nΣημειώνεται ότι το Μάρτιο, πρώτο μήνα εφαρμογής του lockdown, εφαρμόστηκαν μέτρα στήριξης επιχειρήσεων και επαγγελματιών με πάγωμα οφειλών κ.ο.κ.\nΣύμφωνα με τα στοιχεία της ΑΑΔΕ, οι συνολικές ληξιπρόθεσμες οφειλές ανέρχονται σε €105.811.437.645 το Μάρτιο έναντι €106.054.661.262,07 το Φεβρουάριο, καταγράφοντας μείωση κατά 0,23%. Από αυτά, τα 22,15 δισ. ευρώ χαρακτηρίζονται ανεπίδεκτα είσπραξης.\nΩς εκ τούτου, το πραγματικό Ληξιπρόθεσμο Υπόλοιπο ανέρχεται σε 83,66 δισ. ευρώ το Μάρτιο έναντι 84.222.771.241,99 € το Φεβρουάριο (μείωση κατά 0,67%).


ΠΑΡΑΠΟΛΙΤΙΚΑ 03-05-2016 - Εφημερίδα Κεφαλονιά\nby Efimeridakefalonia ΠΑΡΑΠΟΛΙΤΙΚΑ 4 years ago\nΆντε και πρόεδρος στην ΕΠΟ!\nΤην ευκαιρία να τα πουν μετά από πολύ καιρό είχαν ο πρόεδρος της ΕΠΣΚΙ και αντιπρόεδρος της ΕΠΟ, Βαγγέλης Μαζαράκης, με τον Διευθυντή της Λυρικής Σκηνής, Αγαθάγγελο Γεωργακάτο! Πέρα από τα εκκλησιαστικά που τους ενώνουν, αφού αμφότεροι είναι ψάλτες, έχουν μεταξύ τους και μεγάλη φιλία! Μάλιστα, ανάμεσα στις πασχαλινές φιλοφρονήσεις που αντάλλαξαν ήταν και η ευχή του Αγαθάγγελου να δούμε τον Οκτώβριο πρόεδρο της ΕΠΟ τον Μαζαράκη! Για να δούμε…\nΔιαφορετική Ανάσταση στα Διλινάτα!\nΟι Διλινάδες κρατούν τα πρωτεία σε πολλά πράγματα στο νησί μας και ένα από αυτά είναι η διαφορετικότητα με την οποία γιορτάζουν την Ανάσταση! Πέρα από τα βαρελότα αφήνουν στον ουρανό φαναράκια μετά το «Χριστός Ανέστη» κάνοντας το χωριό τους ακόμη πιο φωτεινό! Το έθιμο αυτό το ακολουθούν μόνο τα Διλινάτα τονίζοντας την διαφορετικότητα από την υπόλοιπη Κεφαλονιά! Φέτος ήταν ότι καλύτερο αυτό που παρακολουθήσαμε!\nΠασχαλιάτικη Μπία στο Φισκάρδο!\nΑπό τους πιο αγαπημένους προορισμούς για να γιορτάσεις το Πάσχα στην Κεφαλονιά είναι το Φισκάρδο, παρά τα πολλά προβλήματα που υπάρχουν με τον δρόμο μέχρι να φτάσεις εκεί! Φέτος, το δρομολόγιο αυτό ακολούθησε και η γνωστή ασφαλίστρια, Μπία Οκτωράτου, που μαζί με τους γονείς της πέρασε εκεί το Πάσχα! Μέσα στη τρελή χαρά ήταν και ο κύριος Μίμης, που δεν αφήνει αυτές τις ευκαιρίες να πάνε χαμένες!\nΑφροδίτη, μην φέρετε άλλα μέτρα!\nΜπορεί ο Μητροπολίτης μας κ.κ. Δημήτριος να έχει δηλώσει επανειλημμένως ότι δεν ασχολείται με τα πολιτικά πράγματα, αλλά χθες στον Άγιο Γεώργιο στα Χαλιωτάτα δεν άντεξε και έπιασε κουβέντα με την Βουλευτή μας, Αφροδίτη Θεοπεφτάτου! Οι πληροφορίες μας αναφέρουν πως της ζήτησε να μην πάρει άλλα μέτρα η κυβέρνηση, αφού ο κόσμος είναι ήδη εξαθλιωμένος! Τώρα, αν τον άκουσε η Αφροδίτη ή όχι θα φανεί τις αμέσως επόμενες ημέρες!\nΔεν προλάβαινε τα τηλέφωνα ο Καβαλλιεράτος!\nΈνας από τους πλέον δημοφιλείς Γιώργηδες που υπάρχουν στην Κεφαλονιά είναι ο ιδιοκτήτης της «Ηλεκτροδυναμικής», Γιώργος Καβαλλιεράτος, ο οποίος χθες δεν προλάβαινε να σηκώνει το τηλέφωνο και να δέχεται ευχές για την ονομαστική του εορτή! Πήγε στα Χαλιωτάτα για να παρακολουθήσει τη λειτουργία, αλλά αυτό στάθηκε αδύνατο, αφού το τηλέφωνό του είχε πάρει φωτιά! Να του ευχηθούμε «Χρόνια Πολλά» γραπτώς, αφού δεν τον πετύχαμε στο τηλέφωνο!\nΠΑΡΑΠΟΛΙΤΙΚΑ - 6 years ago\nΠΑΡΑΠΟΛΙΤΙΚΑ - 2 years ago


To Fleche “Γιώργος Βίδος” έχει καθιερωθεί ως η ετήσια συνάντηση των randonneurs στην Ελλάδα. Συζητάμε ιστορίες από το παρελθόν και διηγούμαστε την ομαδική περιπέτεια των 360+ χιλιομέτρων μέχρι να φτάσουμε στον τόπο της γιορτής. Και φυσικά πάντα στο μυαλό μας είναι ο Vigor.\nΚάθε χρόνο επιλέγουμε μία ποδηλατική πόλη να επισκεφθούμε. Φέτος είναι η σειρά της Θεσσαλονίκης, μια πόλη που ποδηλατικά έχει αρχίσει να ανεβαίνει τα τελευταία χρόνια με πολλές εκδηλώσεις. Επομένως, φέτος ήρθε το πλήρωμα του χρόνου να συναντηθούμε και να γιορτάσουμε στην Νύφη του Θερμαϊκού.\nΗ παρουσία τουλάχιστον ενός μέλους από κάθε ομάδα είναι υποχρεωτική την Κυριακή 21 Απριλίου στις 11.00 για να παραδώσει τις κάρτες στο Ble Cycling Club. Δεν είναι υποχρεωτική η συμμετοχή στο γεύμα.\nΑΠΑΓΟΡΕΥΕΤΑΙ η εκκίνηση να είναι εντός του νομού Θεσσαλονίκης. Επιτρέπονται οι γειτονικοί νομοί, εφόσον τηρείται ο κανόνας του "βέλους" δηλαδή να μην γίνει πέρασμα από το ίδιο ή κοντινό σημείο δύο φορές.\nΤο κόστος συμμετοχής είναι 8 ευρώ το άτομο. H πληρωμή θα γίνεται με την εγγραφή της ομάδας.\nΓια τη μεταφορά αποσκευών στη Θεσσαλονίκη θα υπάρξει επιβάρυνση 5 ευρώ ανά άτομο, λόγω της απόστασης. Οι αποσκευές θα είναι διαθέσιμες από το Σάββατο το απόγευμα. Φυσικά δεν είναι υποχρεωτική η χρήση της υπηρεσίας.\nΓια την επιστροφή έχει ναυλωθεί πούλμαν (τα ποδήλατα θα μπουν στην “κοιλια”). Το κόστος αναμένεται να είναι 30-35 ευρώ το άτομο, το 1/3 για όσους πάνε μέχρι Λάρισα, τα 2/3 για όσους πάνε μέχρι Λαμία.\nΤο γεύμα θα διεξαχθεί στο εστιατόριο Famigliano, Τσιρογιάννη 5, πολύ κοντά στον Λευκό Πύργο. Το μενού θα είναι γύρω στα 12 ευρώ το άτομο\nΗ εγγραφές και η διανομή καρτών θα γίνει στο “Καφενείο Exodus”, Θερμοπυλών 39 & Σφακτηρίας, Μεταξουργείο\nΜΟΝΟ τη Δευτέρα 15 Απριλίου από τις 18.30.\nΓια να εγγραφεί μία ομάδα για το Fleche "Γιώργος Βίδος" θα πρέπει υποχρεωτικά να έχει κανονιστεί τηλεφωνικό ραντεβού στο τηλέφωνο 6955426150 -ώρες για τηλ ΜΟΝΟ 13.00 – 15.00 . Στο τηλέφωνο θα πρέπει να δηλωθεί η ώρα εκκίνησης καθώς οι ομάδες απαγορεύεται να έχουν κοινή ώρα εκκίνησης. Τα ραντεβού θα κλείνονται ανά μισή ώρα όπου ο αρχηγός ή άλλο μέλος της ομάδας θα παρουσιάσει τη διαδρομή και σε συνεννόηση με τη διοργάνωση θα κανονίσουν τα κοντρόλ και τις λοιπές λεπτομέρειες.\nΤην ίδια ημέρα με τις εγγραφές θα παραδοθούν και οι αποσκευές που θα είναι διαθέσιμες στον τερματισμό. Το μέγεθος τους να είναι μικρής σχολικής τσάντας. Σημειώστε το τηλέφωνο παραπάνω καθώς με αυτο θα συνεννοηθείτε για την παραλαβή των αποσκευών όσοι φτάσετε Σάββατο. Την Κυριακή, οι αποσκευές θα είναι από τις 09.00 στο σημείο τερματισμού


Κάρλα Μπρούνι: «Αισθάνομαι πολύ κοντά στην Ελλάδα» – vradini\nΌπως λέει η κ. Μπρούνι στο ΑΠΕ-ΜΠΕ αισθάνεται πολύ κοντά στην Ελλάδα οπότε όταν της πρότεινε ο παραγωγός της, Ντέιβιντ Φόστερ να ξεκινήσει την περιοδεία της από την Ελλάδα ήταν κάτι που την ενθουσίασε. «Ο παραγωγός μου, είχε αυτή την ιδέα, την οποία και λάτρεψα. Έπαιξα σε πολλές χώρες στην τελευταία μου περιοδεία, αλλά δεν είχα την ευκαιρία να πάω στην Αθήνα. Αισθάνομαι πολύ κοντά στην Ελλάδα», είπε η κ. Μπρούνι\nΌπως επισήμανε «το να κάνω αυτές τις διασκευές είναι κάτι το ιδιαίτερο για μένα. Είναι κάτι που δεν σκέφτηκα ότι θα μπορούσα να κάνω μία μέρα. Ξεκίνησα γράφοντας και συνθέτοντας τραγούδια για άλλους καλλιτέχνες. Ποτέ δεν πίστευα ότι είχα τη σωστή φωνή για να είμαι τραγουδίστρια. Στη συνέχεια πήρα θάρρος για να προσπαθήσω και έγραψα το «Quelqu’un m’a dit»».\nΜιλώντας για τα μελλοντικά της σχέδια η πρώην «Première Dame» είπε στο ΑΠΕ-ΜΠΕ: «Το επόμενο εγχείρημα μου είναι να δώσω την καλύτερη δυνατή ζωή στο French Touch. Ξέρετε, αφού γεννήσεις ένα μωρό, δεν μπορείς να το αφήσεις να προχωρήσει μόνος του… Έτσι, μετά την Αθήνα θα υπάρξουν πολλές ακόμα συναυλίες, σε όλο τον κόσμο και αυτό θα με κρατήσει αρκετά απασχολημένη για λίγο!».\nEntertainment, Newsroom, Βραδυνή... ματιά στη ζωή\nΑπέρριψαν τραγούδι του Σπρίνγκστιν για τον «Harry Potter»\nΟι σεξουαλικές παρενοχλήσεις δεν έχουν φύλο ή επάγγελμα\nNewsroom, Βραδυνή... ματιά στη ζωή\nΨΗΠΤΕ-ΥΠ.ΟΙΚ.-ΕΒΕΑ : Ο ψηφιακός μετασχηματισμός\nΕΛΠΕ-TOTAL-EXXON MOBIL: Επιλέγησαν για την Κρήτη\nΓ. ΣΤΟΥΡΝΑΡΑΣ : Κίνδυνος για τα υψηλά πρωτογενή πλεονάσματα


Η Αννίτα ξανά στο τιμόνι - Pafos Press\nΗ Αννίτα ξανά στο τιμόνι\nΠραγματοποιήθηκε την Παρασκευή 29 Νοεμβρίου 2019 στις 7.00 μ.μ. στo ξενοδοχείο Annabelle η Ετήσια Γενική Συνέλευση της Ομοσπονδίας Συνδέσμων Γονέων και Κηδεμόνων Δημοτικών Σχολείων Πόλης και Επαρχίας Πάφου .\nΤην Συνέλευση τίμησαν με την παρουσία τους ο Βουλευτής του ΑΚΕΛ κ. Αντρέας Φακοντής, ο Πρώτος Λειτουργός Εκπαίδευσης κ. Γενεθλής Γενεθλίου, ο Προεδρεύων της Παγκύπριας Συνομοσπονδίας Γονέων Δημοτικής Εκπαίδευσης κ. Σωτήρης Χριστοφή, ο Πρόεδρος της Σχολής Γονέων κ. Λοίζος Γιάσουμας, ο Γραμματέας της Ομοσπονδίας Γονέων Μέσης Εκπαίδευσης κ. Χριστόδουλος Δημητρίου, ο Πρόεδρος της Ομοσπονδίας Γονέων Προδημοτικής Εκπαίδευσης κ. Κώστας Αρχοντούς, ο Πρόεδρος της ΠΟΕΔ κ. Γιώργος Γεωργιάδης, ο Ασφαλιστής της MetLife κ. Λεωνίδας Θεοδοσίου, Πρόεδροι και μέλη όλων των Ομοσπονδιών από άλλες Επαρχίες καθώς και οι Πρόεδροι και Εκπρόσωποι των Συνδέσμων Γονέων.\nΧαιρετισμούς απηύθυναν ο Πρώτος Λειτουργός Εκπαίδευσης Πάφου, ο Πρόεδρος της ΠΟΕΔ, ο Προεδρεύων της Παγκύπριας Συνομοσπονδίας και ο Πρόεδρος της Σχολής Γονέων.\nΑκολούθως έγινε ο Απολογισμός από την απερχόμενη Πρόεδρο κ. Αννίτα Ταλιώτου, η παρουσίαση της ταμειακής έκθεσης από την απερχόμενη Βοηθό Ταμία Ευθυμία Λεμονιάτη για τη χρονιά που πέρασε και παρουσιάστηκαν οι ελεγμένοι Λογαριασμοί από τον Ανεξάρτητο Ελεγκτικό Οίκο.\nΤο πρώτο μέρος της Συνέλευσης έληξε με την απονομή τιμητικών ενθυμίων στους αποχωρούντες Γεωργία Παπαγεωργίου (Ταμίας), Θεμούλα Πρέστου (Βοηθός Γραμματέας), Ευανθία Σίεπη (μέλος) και Σταυρούλα Θεοδώρου (μέλος) της Ομοσπονδίας Πάφου, καθώς και μελών της Γραμματείας της Παγκύπριας Συνομοσπονδίας.\nΣτη συνέχεια διεξήχθηκαν οι αρχαιρεσίες για εκλογή του Νέου Διοικητικού Συμβουλίου.\nΤα μέλη της Γραμματείας που έχουν εκλεγεί είναι οι πιο κάτω:\nΑννίτα Ταλιώτου Πρόεδρος ΙΒ΄ Δημοτικό Σχολείο Πάφου\nΠέτρος Στυλιανού Αντιπρόεδρος Δημοτικό Σχολείο Τάλας\nΓλαύκος Γλαύκου Γραμματέας Α΄ Δημοτικό Χλώρακας\nΑντρέας Μιχαήλ Ταμίας Δημοτικό Σχολείο Κισσόνεργας\nΧάρης Σοφοκλέους Βοηθός Γραμματέας Β΄ Δημοτικό Σχολείο Πάφου\nΕυθυμία Λεμονιάτη Βοηθός Ταμίας Η΄ Δημοτικό Σχολείο Πάφου\nΘανάσης Ζέρβας Α΄ Δημοτικό Σχολείο Γεροσκήπου\nΓιώργος Λεωνίδου Ι΄ Δημοτικό Σχολείο Πάφου\nΣάββας Χριστοφόρου Δημοτικό Σχολείο Τίμης\nΣκεύη Ευσταθίου Β΄ Δημοτικό Σχολείο Γεροσκήπου


Δημοσχάκης: Το Υπουργείο Εσωτερικών δεν θεωρεί τον Έβρο άξιο ιδιαίτερης ενίσχυσης λόγω μεταναστευτικού – EVROS NEWS\nΤο Υπουργείο Εσωτερικών δεν θεωρεί τον Έβρο άξιο ιδιαίτερης ενίσχυσης λόγω μεταναστευτικού. Αυτό προκύπτει από την απάντηση που έδωσε στην Κοινοβουλευτική Αναφορά που κατέθεσε ο Βουλευτής Έβρου της Νέας Δημοκρατίας κι Επίτιμος Αρχηγός της ΕΛ.ΑΣ, Αναστάσιος Δημοσχάκης.\nΟ κ.Δημοσχάκης μετέφερε αίτημα της Συνδικαλιστικής Ένωσης Αστυνομικών Αλεξανδρούπολης για ενίσχυση της Διεύθυνσης Ασφαλείας Αλεξανδρούπολης σε ανθρώπινο δυναμικό και υλικοτεχνικά μέσα. Συγκεκριμένα διαβιβάστηκε το αίτημα για ενίσχυση της Δ.Α. Αλεξανδρούπολης με τουλάχιστον άλλα 50 άτομα αλλά και υλικοτεχνικό εξοπλισμό (λεωφορεία, van, θερμικές κάμερες κλπ) προκειμένου να αντιμετωπιστούν αποτελεσματικότερα οι αυξημένες μεταναστευτικές ροές.\nαστυνομνικη διευθυνση αλεξανδρουπολης\nΟ “Τέταρτος Καβαλάρης” παρουσιάζεται στο Σουφλί\nΟι Εκδόσεις Πηγή και ο συγγραφέας Μανώλης Παλαβούζης παριουσιάζουν το…


Πόρτες Ανοιχτές: Πότε μια ελιά είναι επικίνδυνη;\nΠότε μια ελιά είναι επικίνδυνη;\nΌλο και περισσότερους συνεχίζει να προσβάλλει το κακοήθες μελάνωμα καθώς υπολογίζεται ότι η νόσος αυξήθηκε κατά 30% την τελευταία πενταετία.\nΤην ίδια στιγμή άκρως ανησυχητικό αποτελεί το γεγονός ότι περισσότεροι από 50.000 Ευρωπαίοι κάθε χρόνο ανακαλύπτουν ότι μια «αθώα» ελιά στο σώμα τους έγινε...\nο πιο επιθετικός καρκίνος του δέρματος.\nΕίναι μια απλή εξέταση που γίνεται στο χώρο του ιατρείου με χρήση κάμερας και ειδικό λογισμικό. Η αξιολόγηση των σπίλων γίνεται άμεσα εύκολα και ελέγχεται η επικινδυνότητα τους. Συγχρόνως μπορεί να γίνει χαρτογράφηση των σπίλων όλου του σώματος, δηλαδή καταγράφονται όλα τα ιδιαίτερα χαρακτηριστικά κάθε σπίλου. Σε μελλοντική εξέταση γίνεται σύγκριση με την παλαιότερη εξέταση και εκτιμάται η εξέλιξη του σπίλου, άρα και η επικινδυνότητα του\nMasterChef: Ο Μανώλης αποκαλύπτει αν υπήρξε συμφωνία με τη Σπυριδούλα να μοιραστούν το έπαθλο (vid)


«Déjà vu» για τον Ολυμπιακό - ατυχία για τον ΠΑΟ | ANTISPORTS | antinews.gr\n«Déjà vu» για τον Ολυμπιακό - ατυχία για τον ΠΑΟ\nΑπό τις ίδιες χώρες με πέρυσι «ψώνισε» αντιπάλους για τον όμιλο του Champions League ο Ολυμπιακός. Η τριάδα των αντιπάλων Άρσεναλ, Σάλκε και Μονπελιέ, αντικατέστησε τις περυσινές Άρσεναλ(!!!), Μαρσέιγ και Ντόρτμουντ. Ο Αρσέν Βενγκέρ, ο οποίος σύμφωνα με την ποδοσφαιρική «μυθολογία» αρνήθηκε πρόταση του «Θρύλου» πριν πάει στην Άρσεναλ, θα βρει μπροστά του την ομάδα του Πειραιά για 3η φορά και μάλιστα κατά τις ίδιες αγωνιστικές (2η στο Έμιρετς, 6η στο Καραϊσκάκη). Οι κανονιέρηδες φέτος, εμφανίζονται αποδυναμωμένοι καθώς ο Αλσατός προπονητής, που εκτελεί και χρέη μάνατζερ στην Άρσεναλ, επέλεξε να πουλήσει στην Μάντσεστερ Γιουνάιτεντ τον Φαν Πέρσι, καθώς ήταν η τελευταία του χρονιά στο Έμιρεϊτς. Είχε προηγηθεί η πώληση του Σόνγκ στην Μπαρτσελόνα. Η απόκτηση του Καθόρλα και του Ζιρού δεν έχουν αφήσει ικανοποιημένους τους φίλους της ομάδας, αν και το αξίωμα «Arsene Knows» εξακολουθεί να ισχύει έστω κι αρκετά αποδυναμωμένο. Έστω κι αν ξεκίνησε με τρεις ισοπαλίες την Πρέμιερ Λιγκ, η Άρσεναλ δείχνει ένα σκαλί πάνω από τις λοιπές ομάδες του ομίλου.\nΟ Ολυμπιακός θα συναντήσει επίσης στους ομίλους του Champions League τον «δικό του» Κυριάκο Παπαδόπουλο. Ο «μικρός» μάλιστα θα αντιμετωπίσει την πρώην ομάδα του στο γήπεδο Γ.Καραϊσκάκης, μόλις την 1η αγωνιστική. Ο Κυριάκος βρέθηκε στην πρώτη γραμμή της επικαιρότητας, καθώς μόλις προχθές, απέρριψε την πρόταση «μαμούθ» της Ζενίτ (Γκαζπρόμ) που τον «χρύσωνε» να βρεθεί στην Αγία Πετρούπολη. Ο ταλαντούχος ποδοσφαιριστής επέλεξε να συνεχίσει την καριέρα του σε ένα πιο ανταγωνιστικό πρωτάθλημα (γερμανικό) από το να αποκτήσει νωρίς πολλά και εύκολα χρήματα για να μεταβεί στο μακρινό, για την Ευρώπη, και σαφώς κατώτερο πρωτάθλημα της Ρωσίας. Σε σχέση με τον Κυριάκο, θα μείνει αναπάντητο το ερώτημα πως θα είχε εξελιχθεί και τι θα είχε προσφέρει αν δεν είχε πουληθεί για δύο δις στη Σάλκε το καλοκαίρι του 2010.\nΤέταρτη στον όμιλο, η πρωταθλήτρια Γαλλίας Μονπελιέ. Χωρίς τον «φουνταριστό» Ζιρού που την οδήγησε στην κατάκτηση του πρωταθλήματος (πήγε στην Άρσεναλ), οι «επαρχιώτες» της Γαλλίας συμμετέχουν για 1η φορά στη διοργάνωση. Οι Γαλλικές ομάδες πάντα αποτελούσαν μεγάλο εμπόδιο για τις ελληνικές, πολύ περισσότερο τώρα που λόγω Πλατινί, οι διαιτητές τους «προσέχουν» ιδιαιτέρως. Σίγουρα υπήρχαν πολύ πιο βατοί αντίπαλοι στο 4ο γκρουπ δυναμικότητας, από την πρωταθλήτρια Γαλλίας και αυτό μάλλον συνιστά το σημείο ατυχίας του Ολυμπιακού.\nΑπό εκεί και πέρα στα συν είναι το γεγονός ότι την τελευταία αγωνιστική αντιμετωπίζει την Άρσεναλ, η οποία αν έχει ήδη προκριθεί ως πρώτη δεν θα «τρελαθεί» αν χάσει το ματς, όπως άλλωστε έχει συμβεί και τις δύο προηγούμενες φορές…\nΑπό τη μεριά του Ολυμπιακού κρατούν χαμηλούς τόνους και προσπαθούν για την ενίσχυση της ομάδας τ(ην ύστατη μεταγραφική ώρα). Μετά από τόσα χρόνια εμπειρίας στο θεσμό, έχουν αντιληφθεί ότι μεγαλύτερη σημασία έχει η αγωνιστική κατάσταση στην οποία θα βρεθεί η ομάδα και όχι τόσο οι αντίπαλοι ή το πρόγραμμα. Επίσης μεγάλο ρόλο παίζει και η τύχη στα κρίσιμα ματς και στον Πειραιά έχουν να λένε για την «γκίνια» τους. Σαφές –λόγω προϊστορίας- είναι και το συμπέρασμα ότι πρέπει πάντα να στηρίζεσαι στα δικά σου αποτελέσματα. Το περυσινό πάθημα με την απρόσμενη ανατροπή-νίκη της Μαρσέιγ στο Ντόρτμουντ, που κόστισε την πρόκριση έχει γίνει μάθημα.\nΠρώτος στόχος της ομάδας του Πειραιά είναι να μην ηττηθεί την πρώτη αγωνιστική από τη Σάλκε εντός (όπως είχε συμβεί με τη Μαρσέιγ) και χωρίς άγχος να προσπαθήσει να πάρει κάτι (πέρυσι το άγγιξε) από το παιχνίδι με την Άρσεναλ στην Αγγλία. Μετά τα ματς με την Μονπελιέ, θα έχει ξεκαθαριστεί αν ο στόχος είναι η πρόκριση στους 16 του θεσμού ή η «μετάπτωση» μέσω τρίτης θέσης στο Europa League.\nΗ αλήθεια είναι ότι πρόκειται για έναν ανοικτό όμιλο, όπου τα πάντα μπορούν να συμβούν. Αν μετά τις δύο πρώτες αγωνιστικές ο Ολυμπιακός έχει πάρει πόντο ή (ακόμη καλύτερα) πόντους θα έχει αβαντάζ. Και το προαιώνιο ερώτημα για το αν φτάνουν οι 7-8 πόντοι για πρόκριση στα νοκ άουτ ματς κρίνεται επίκαιρο…\nΆτυχος ο ΠΑΟ στην κλήρωση του Europa League\nΕνός κακού (αποκλεισμός από τους ομίλους του Champions League) μύρια έπονται (κλήρωση για Όσκαρ Ατυχίας).\nΣτον 10ο όμιλο του θεσμού κληρώθηκε ο Παναθηναϊκός, με αντιπάλους τις Τότεναμ, Λάτσιο, Μάριμπορ. Καθώς βρισκόταν στο δεύτερο γκρουπ δυναμικότητας, ο ΠΑΟ έχει κάθε λόγο να τα βάζει με την τύχη του, καθώς θα μπορούσε να βρει ευκολότερο αντίπαλο από τη Λάτσιο, αλλά και από την Τότεναμ. Σε κάθε περίπτωση το έργο της ελληνικής ομάδας αγωνιστικά κρίνεται δύσκολο.\nΠαρά ταύτα, εκτός από δύσκολη είναι και μια ιδιαιτέρως εμπορική κλήρωση, καθώς αναμένεται τα εντός έδρας ματς να προσελκύσουν τον κόσμο του τριφυλλιού μαζικά στο γήπεδο.\nandroid 31/08/2012 18:32:34\nΌπως ήταν αναμενόμενο πολύ δύσκολα τα πράγματα. Ελπίζω ο Ζεσουάλδο Φερέϊρα που σωστά επικεντρώνεται στο πρωτάθλημα, να φτιάξει ένα σύνολο που αγωνιστικά να μπορέσει να έχει μια ευπρεπή παρουσία.\nΠάντως είναι πολύ ενοχλητικά αυτά τα σχόλια απο Παναθηναϊκούς ή δηνμοσιογράφους της κακιάς ώρας (ακόμα και οπαδικά ή εξωσυστημικά μπλόγκ) που γράφουν : "o Panathinaikos περνάει" ή το "άμα είναι σοβαρός θα περάσει". Δηλαδή τι θα πεί αυτό; Ότι ο ΖΦ και οι παίκτες είναι καραγκιοζάκια και δεν είναι σοβαροί; Ότι δεν παίζει με βάση τις δυνατότητές του ενώ μπορεί παραπάνω; Εντάξει φυσικά και μπορεί να βελτιωθεί η αγωνιστική εικόνα. Αλλά Δεν καταλαβαίνω γιατί κανείς δεν λέει ότι πριν 2-3 χρόνια έπαιζες με Σισε και Ζιλμπέρτο Σίλβα και τώρα με κάποιους νεαρούς; Που δεν μου φταίνε οι νεαροί φυσικά, αλλά γιατί παραπλανούν τον κόσμο και ανεβάζουν τον πήχη; Για να σταυρώσουν εύκολα τον ΖΦ στην αποτυχία μήπως;\nNietzsche @ android 31/08/2012 22:34:27\nΝα σου κάνω μια ερώτηση, ομόθρησκε;\nΠοιος είναι καλλίτερος προπονητής, ο Φερέιρα ή ο Ρότσα;\nΥΓ. Ξέρεις, ή να σε πληροφορήσω, με πόσα λεφτά ενίσχυσε την ομ'άδα ο ...προπονητής της;\nΜόνο η κεκτημένη ταχύτητα της Ιστορίας του ΠΑΟ και η φανέλα του, όπως και η εντελώς χαμηλή ποιότητα των άλλων ομάδων, κάνει αυτούς τους παίκτες ΚΑΙ αυτόν τον προπονητή να μην πέσουν στην Β' Εθνική.\nΣκληρό και πικρό, αλλά αληθινό.\nΚυθήριος 31/08/2012 21:12:44\nΣέ αὐτόν τόν ὄμιλο,γιά ἰσοπαλία δέν μᾶς βλέπω.Τρεῖς νίκες μέσα στήν ἔδρα μας ὅμως μποροῦμε νά τίς κάνουμε.Ὁπότε 7 ἤ 8 βαθμοί μᾶλλον δέν μᾶς φτάνουν γιά τήν πρόκριση.Μέ τόν Βαλβέρδε καί τόν Μιραλάς,ἴσως ἦταν λίγο πιό ἀπλά τά πράγματα...Ὅσο γιά τόν Αἰώνιο Θλιμμένο,τρίτο ἤ τέταρτο μᾶλλον τόν βλέπω.Ἡ Τόττεναμ εἶναι πολύ πιό ὑποψιασμένη ἀπό πέρυσι μέ τόν ΠΑΟΚ,μόνο τήν Μάριμπορ θά χτυπήσει...\nNietzsche @ Κυθήριος 31/08/2012 22:22:41\nΣώωωωπα, ρε, αμετροεπή, που λες τον Παναθηναϊκό "αιώνιο θλιμμένο"!\nΌσα έχει κάνει ο ΠΑΟ εσείς δεν πρόκειται να τα κάνετε από δω έως και την ...αιωνιότητα!\nΠού είδατε μπάλα εσείς και πότε, και μάθατε από τόπι, ω, ρε, ...εφήμερα ευτυχισμένοι άμπαλοι; Ο ...Τσουκαλάς σας έμαθε;\nΑκόμα και έτσι όπως είναι ο ΠΑΟ, αν σου πει κάποιος να πας στοίχημα αν θα περάσει αυτός ή ο ΟΣΦΠ, δεν θα το πας. χα, χα, χα!\nΆκου, φίλτατε: Άμα κάποτε μάθετε να παίζετε στην Ελλάδα ΧΩΡΙΣ σέντερ-φορ τον ...διαιτητή και λίμπερο τον επόπτη, τότε, αυτόματα, θα κάνετε και καλή πορεία στην Ευρώπη. Μέχρι τότε, δεν έχετε καμία τύχη.\nΚυθήριος @ Nietzsche 31/08/2012 23:17:34\nΧαχαχα,ἐπιτέλους,βρέθηκε καί κάποιος πού ἔκανε τήν καρδιά του πέτρα,γιά νά ὑποστηρίξει τόν...πεσμένο.\nἌκου ἀλλόθρησκε,γι' αὐτό διώξαμε τόν Μιραλάς,γιά νά μείνουμε μέ μοναδικό σέντερ τό διαιτητή,δέν μᾶς χρειάζονται δύο ἐδῶ στό ἐγχώριο world cup.Ἔ,γιά τήν Εὐρώπη,μᾶς πεισμώνει ἡ προσπάθεια γιά τήν ἀποκατάσταση τῆς ἀδικίας εἰς βάρος σας καί πάντα ἐλπίζουμε νά περάσουμε...καί γιά σᾶς βρέ...\nὍσο γιά τό στοίχημα; Τά 'βαλα ὅλα στό πράσινο καί ἔμεινα ρέστος,δέν πειράζει ὅμως,ὅποιος χάνει στά χαρτιά,κερδίζει στήν ἀγάπη...\nNietzsche @ Κυθήριος 01/09/2012 01:34:33\nΓεια σου, Κυθήριε, με το ωραίο χιούμορ!\nΚυθήριος @ Nietzsche 01/09/2012 08:25:53\nΕἰλικρινά χαίρομαι νά ἀνταλλάσω ἀπόψεις μέ ἀνθρώπους πού ἔχουν καί καταλαβαίνουν ἀπό χιούμορ!


Παναγιώτης Αντ. Ανδριόπουλος: "Όχι στην delivery θρησκευτικότητα" | Patras Events\nΠαναγιώτης Αντ. Ανδριόπουλος: "Όχι στην delivery θρησκευτικότητα"\n10 Απρ 2020 Fri, 10 Apr 2020 18:33:00 +0300 18:33 Patras Events\nΠαναγιώτης Αντ, Ανδριόπουλος\nΌταν ξεκίνησε η πανδημία του κορωνοϊού, άρχισε και μια εκτεταμένη συζήτηση – ως μη όφειλε - γύρω από την Θεία Κοινωνία, με τους κληρικούς – κυρίως – να υποβιβάζουν το μέγα μυστήριο της Θείας Ευχαριστίας σε υπόθεση μαγική.\nΌταν έκλεισαν οι ναοί σε αρκετές χώρες, λόγω της πανδημίας, ετέθη και το ζήτημα της Θείας Μετάληψης. Θα μένουν οι πιστοί ακοινώνητοι;\nΜπροστά σ’ αυτό το ερώτημα κάποιες Εκκλησίες ή και μεμονωμένοι μητροπολίτες έδωσαν τη «λύση» της ατομικής Θ. Μετάληψης, δηλαδή της αποκομμένης από την συμμετοχή στην λατρεία. Ο ιερέας θα μπορεί να κοινωνεί τους πιστούς στο ναό, εκτός Θ. Λειτουργίας, μετά από ραντεβού και με τις κατάλληλες προφυλάξεις. Αλλού ο ιερέας πηγαίνει στο σπίτι για να κοινωνήσει τον πιστό, μετά από σχετική συνεννόηση.\nΌταν το Ισραήλ έδωσε το «πράσινο φως» για την μεταφορά του Αγίου Φωτός στην Ελλάδα, ετέθησαν πολλές παράμετροι επί τάπητος, διότι στη φάση της πανδημίας πρόκειται για δύσκολο επιχειρησιακό εγχείρημα.\nΑίφνης κάποιοι …ευσεβείς δήμαρχοι έσπευσαν να ανακοινώσουν ότι το Άγιο Φως θα διανέμονταν στους δημότες τους, λαμβάνοντας όλα τα σχετικά προληπτικά μέτρα. Ευτυχώς, ο υπεύθυνος υφυπουργός Πολιτικής Προστασίας αναχαίτισε τα σχέδιά τους, για τους γνωστούς λόγους που αφορούν στα συγκεκριμένα περιοριστικά μέτρα της Πολιτείας.\nΌμως, κανείς από τους «πιστούς» δεν αντιλαμβάνεται ότι όλες αυτές οι πρακτικές συνιστούν μια delivery θρησκευτικότητα, η οποία δεν μπορεί να έχει σχέση με την ουσία της πίστης;\nΑποχή, λόγω των δυσμενών συνθηκών, σημαίνει μη μετοχή στα της Εκκλησίας. Δεν σημαίνει ότι εφευρίσκουμε τρόπους να ξεγελάσουμε, όχι την Πολιτεία, αλλά τον Θεό! Γιατί Εκκλησία σημαίνει μετοχή, μέθεξη, πληρότητα!\nΤι σχέση έχει αυτό το εξαίσιο της Μ. Πέμπτης: «Ξενίας δεσποτικῆς, καὶ ἀθανάτου τραπέζης, ἐν ὑπερῴῳ τόπῳ, ταῖς ὑψηλαῖς φρεσί, πιστοὶ δεῦτε ἀπολαύσωμεν, ἐπαναβεβηκότα λόγον…», με αυτήν την delivery πνευματικότητα, που ελαφρόμυαλα υιοθετούμε; Εδώ ο τρόπος είναι ένας: «ταῖς ὑψηλαῖς φρεσί», όχι ταις ανοήτοις!\nΗ λατρεία στην Ορθόδοξη Εκκλησία γίνεται - δυστυχώς συχνά - υπόθεση αυτοπροβολής, εξουσίας, εξωστρέφειας άνευ προηγουμένου και επομένου.\n"Ο κρυπτός της καρδίας άνθρωπος" μοιάζει να μη χωράει σ' αυτή την πρακτική, που πολλές φορές είναι και αντιαισθητική. Επικρατεί ο θόρυβος αντί της σιωπής, τα κενά λόγια αντί της καινής διαθήκης, ο βερμπαλισμός αντί της λιτότητος, η επιφάνεια αντί της ουσίας.\nΑλλά πάντοτε ...τρυπώνει, ακόμα και "των θυρών κεκλεισμένων" ο "κρύφιος εορταστής" που λέει ο ποιητής Τάκης Παπατσώνης. Αυτός που γιορτάζει "εν αγνοία των άλλων χριστιανών"¨...\nΦαίνεται πως αυτό καλούμαστε να κάνουμε φέτος. Να γιορτάσουμε το Πάσχα μυστικά, «κεκλεισμένων των θυρών», προκόπτοντες στην αυτογνωσία και στην αλήθεια χωρίς ψιμύθια.\nΗ δημιουργός του ΚΔΑΠ Ανθολόγιο, μας αποκαλύπτει όλα όσα θέλουμε να ξέρουμε!Μιλάει στο patrasevents.gr για το όραμά της και για όσα προσφέρει το νέο κέντρο δημιου...\nΧρήστος Δ. Βαλουξής: "Μια εκπαιδευτική απάντηση στη Δημοτική Αρχή"\n0 1369 8072


Ομαδική ασφάλιση για το ανθρώπινο δυναμικό της επιχείρησής σας\nΗ Ομαδική ασφάλιση αποτελεί την καλύτερη απόδειξη του ενδιαφέροντος μιας εταιρίας για το προσωπικό της. Επιπλέον στη σημερινή εποχή αποκτά ακόμη μεγαλύτερη σημασία, καθώς οι παροχές της είναι ουσιαστικές και αναπληρώνουν τις ελλείψεις στις παροχές του Κοινωνικού Φορέα.\nΗ Ομαδική ασφάλιση συμβάλλει με αυτόν τον τρόπο στη δημιουργία θετικού κλίματος , στην ενδυνάμωση των δεσμών μεταξύ επιχείρησης και προσωπικού.\nΗ Ομαδική ασφάλιση αποτελεί αποδεδειγμένα ένα ιδιαίτερο ισχυρό κίνητρο αύξησης της παραγωγικότητας των εργαζομένων.\nΣημαντικό επιπλέον κίνητρο για Ομαδική ασφάλιση είναι το γεγονός ότι τα ασφάλιστρα περνούν εξ ολοκλήρου στα έξοδα της Επιχείρησης, μειώνοντας έτσι το καθαρό κέρδος και κατά συνέπεια και τη φορολογία της επιχείρησης.\nΌσον αφορά το κόστος μιας ομαδικής Ασφάλισης εξαρτάται από την επιλογή των καλύψεων και τον αριθμό των εργαζομένων.\nΟμαδική ασφάλιση. Μια έξυπνη και ανθρώπινη κίνηση για όλες τις επιχειρήσεις. Μια κίνηση που δείχνει το ενδιαφέρον του εργοδότη για τους υπαλλήλους του.\nΈνα ιδιαίτερο ισχυρό κίνητρο αύξησης της παραγωγικότητας των εργαζομένων. Οι παροχές της είναι ουσιαστικές και αναπληρώνουν τις ελλείψεις στις παροχές του κοινωνικού φορέα. Υπάρχουν ομαδικά προγράμματα για πρωτοβάθμιες και δευτεροβάθμιες υπηρεσίες υγείας. Ανάλογα με το βαθμό προστασίας που επιθυμείτε για τους εργαζόμενους σας και τις δυνατότητες της επιχείρησής σας, μπορείτε να επιλέξετε ανάμεσα σε προγράμματα που προσφέρουν καλύψεις εξωνοσοκομειακής περίθαλψης αλλά και νοσοκομειακής. Παράλληλα υπάρχουν επιδοματικά προγράμματα είτε σε συνδιασμό με τα προηγούμενα είτε και μεμονομένα.\nΕνδεικτικά αναφέρω τις παρακάτω καλύψεις, οι οποίες διαφοροποιούνται ανάλογα με το πρόγραμμα της κάθε εταιρίας.\nΠροτοβάθμιες υπηρεσίες υγείας\nΔιαγνωστικές εξετάσεις σε συμβεβλημένα διαγνωστικά κέντρα\nΤα ομαδικά προγράμματα απευθύνονται σε ομάδες ανθρώπων που βρίσκονται σε κοινό περιβάλλον. Αυτό μπορεί να είναι η επιχείρηση που εργάζονται, ο σύλλογος στον οποίο είναι μέλη, μια αθλητική ομάδα κλπ\nΕίναι κοινή πολιτική των περισσοτέρων ασφαλιστικών εταιριών να προσφέρουν μοναδικά πλεονεκτήματα μέσω των ομαδικών ασφαλειών.\nΑπευθείας κάλυψη σε πλήθος συμβεβλημένων νοσοκομειακών και διαγνωστικών κέντρων.\nΚάλυψη χωρίς έλεγχο ασφαλισιμότητας για ομάδες εργαζομένων με συνήθως περισσότερα των 10 ατόμων.\nΚάλυψη παθήσεων που προϋπάρχουν της ασφάλισης, είτε προέρχονται από ασθένεια είτε από ατύχημα.\nΚάλυψη επισκέψεων σε οφθαλμίατρους\nΚάλυψη επισκέψεων σε όλες τις ειδικότητες ιατρών\nΕύκολες και απλές διαδικασίες αποζημίωσης.\nΤα πακέτα των ομαδικών ασφαλίσεων διαφοροποιούνται ανάλογα με τους όρους και τις καλύψεις των ασφαλιστικών εταιριών. Τα ασφάλιστρα επιπλέον διαφοροποιούνται ανάλογα με την επιλογή των καλύψεων και τον αριθμό των ατόμων.\nΣυνταξιοδοτικά προγράμματα υπαλλήλων επιχείρησης\nΕιδικά στη σημερινή εποχή, η πρόβλεψη για τη Συνταξιοδότηση των υπαλλήλων αποτελεί μια σημαντική παροχή καθώς όπως αναφέραμε και παραπάνω, η ιδιωτική ασφάλιση συμπληρώνει τις ελλείψεις και τα κενά της κοινωνικής ασφάλισης.\nΥπάρχουν προγράμματα καθορισμένης εισφοράς, στα οποία καταβάλλοντας ένα συγκεκριμένο ποσό κάθε μήνα, δίνετε τη δυνατότητα στους υπαλλήλους σας να λάβουν μια επιπλέον σύνταξή ή ένα εφάπαξ ποσό, στο χρόνο που έχει ορισθεί. Το ποσό αυτό μπορεί να σταθερό ποσό ή ποσοστό επί του μισθού του κάθε εργαζομένου.


Μετάδοση-μαραθώνιος από την Nova! | techpress.gr\nΜετάδοση-μαραθώνιος από την Nova!\nArchive-HOME / Νέα / Μετάδοση-μαραθώνιος από την Nova!\nΟ μεγαλύτερος σε διάρκεια αγώνας του Wimbledon μεταδόθηκε αποκλειστικά από τη Nova, κάνοντας ρεκόρ στην ελληνική τηλεόραση με 6,5 ώρες συνεχούς μετάδοσης από τον δημοσιογράφο της Nova Δημήτρη Καρύδα.\nO ημιτελικός Anderson – Isner, το δεύτερο μεγαλύτερο σε διάρκεια παιχνίδι στην ιστορία της Open Era του επαγγελματικού τένις (από το 1968 και μετά) μεταδόθηκε αποκλειστικά από τα κανάλια Novasports.\nΤο παιχνίδι διήρκησε 6 ώρες και 36 λεπτά και αποτελεί τον μεγαλύτερο σε διάρκεια ημιτελικό ή τελικό Grand Slam τουρνουά που έγινε ποτέ. Συγκεκριμένα, το πέμπτο και τελευταίο σετ κράτησε μόνο του 2 ώρες και 50 λεπτά. Τα τρία πρώτα σετ κρίθηκαν όλα στο tie-break, ενώ συνολικά παίχθηκαν 99 game.\nΟ Isner έφτασε στο τέλος του αγώνα τους 214 άσους στο φετινό Wimbledon, τους περισσότερους που έχει σερβίρει ποτέ τενίστας σε ένα Grand Slam τουρνουά. Επίσης, στο συγκεκριμένο αγώνα έσπασαν όλα τα ρεκόρ σε άσους, winners και πολλές ακόμη στατιστικές κατηγορίες για ένα ημιτελικό ή τελικό Grand Slam τουρνουά.\nΜαζί με τον αγώνα Nadal-Djokovic (άρχισε την Παρασκευή 13/7, τελείωσε το Σάββατο 14/7 λόγω διακοπής και κράτησε συνολικά 5 ώρες και 17 λεπτά), οι δύο ημιτελικοί έσπασαν άλλα τρία ρεκόρ: Έγιναν οι δύο μεγαλύτεροι σε διάρκεια ημιτελικοί στην ιστορία όλων των Grand Slam. Κράτησαν μαζί 11 ώρες και 53 λεπτά. Για πρώτη φορά στο Wimbledon και οι δύο ημιτελικοί κρίθηκαν σε 5ο σετ και επίσης και οι δύο κρίθηκαν μετά το 6-6 του 5ου game.\nTo μεγαλύτερο Grand Slam του τένις, το Wimbledon, θα συνεχίσει να είναι ζωντανά και αποκλειστικά στα αθλητικά κανάλια της Nova και το 2019!\n17 Ιουλίου, 2018|Tags: Anderson – Isner, Djokovic, Grand Slam, Nadal, Nova, Novasports, Wimbledon, τένις|


Μοναξιά στα FM | Κάθε Μέρα\nΣάββατο 19 Σεπτεμβρίου, 2020 06:28\nΑρχική Σκεπτογραφήματα Μοναξιά στα FM\nΜοναξιά στα FM\nΠάει καιρός που θέλω να γράψω δυο λέξεις για αυτά που συμβαίνουν στην χώρα μου τον τελευταίο καιρό αλλά σιωπώ. Σιωπώ γιατί δεν ξέρω πώς να εξωτερικεύσω αυτά που αισθάνομαι και με θλίβουν βαθιά.\nΕδώ και ένα μήνα περίπου, μετά το κλείσιμο της ΕΡΤ έχουν γραφτεί δεκάδες κείμενα και άρθρα σε όλα τα blog που αναφέρονται στο θέμα αυτό. Σκοπός μου λοιπόν δεν είναι να γράψω ακόμα ένα κείμενο που να λέει το πόσο άδικη ή μη ήταν αυτή η ενέργεια. Δεν θέλω ούτε να στηρίξω ούτε να καταδικάσω αυτή την απόφαση μέσα από ένα κείμενο. Είναι ανούσιο να ανακυκλώσω απόψεις που γράφτηκαν πριν από εμένα. Για τον λόγο αυτό στις παρακάτω αράδες θα σας πω την πραγματική επίπτωση αυτής της ενέργειας τόσο στην δική μου ζωή όσο και στις ζωές εκατοντάδων ανθρώπων. Μπορεί και εσείς να είστε ένας από αυτούς.\nΤο κλείσιμο λοιπόν του ραδιοφώνου της ΕΡΤ, βλέπε Πρώτο, Δεύτερο και Τρίτο πρόγραμμα, ΕΡΑ σπορ κλπ μας άφησε χωρίς ραδιοφωνική επιλογή. Χωρίς ραδιοφωνική στέγη. Γιατί το λέω αυτό; Να σας εξηγήσω. Τα ραδιόφωνα που βάζουν ποιοτική μουσική και γενικά ποιοτικά προγράμματα στην Ανατολική Μακεδονία και Θράκη είναι μετρημένα στα δάχτυλα του ενός χεριού και είναι περιορισμένης εμβέλειας. Η πλειοψηφία των ραδιοφωνικών σταθμών ανακυκλώνουν τα ίδια τραγούδια τα όποια είναι στην μόδα. Δεν κρίνω ούτε τα ραδιόφωνα ούτε τους ανθρώπους που ακούν τα συγκεκριμένα προγράμματα. Είναι αναφαίρετο δικαίωμά τους η επιλογή της μουσικής που θα ακούσουν.\nΓια εμάς όμως που θέλουμε να ακούσουμε ένα άλλο είδος μουσικής, την λεγόμενη αντιεμπορική ή ποιοτική ή όπως αλλιώς θέλετε πείτε την δεν υπάρχει πια καμία επιλογή. Όπως λέει και η φίλη μου η Α. το Δεύτερο και το Τρίτο πρόγραμμα διαπαιδαγωγούσαν και έκαναν γνωστή στο κοινό μουσική επιπέδου και ποιότητας που σχεδόν κανένας άλλος ραδιοφωνικός σταθμός δεν προέβαλε. Οι ραδιοφωνικές παραγωγές τους ήταν από τις καλύτερες στην Ελλάδα, με ραδιοφωνικούς παραγωγούς γνώστες του αντικειμένου τους, και όχι οι ληγμένες κονσέρβες εκπομπών που παίζουν τα περισσότερα ραδιόφωνα επαρχιακά και μη. Το Δεύτερο πρόγραμμα ήταν η καλύτερη λύση στην περίπτωσή μας καθώς είχε το πιο ισχυρό σήμα το οποίο δεν χανόταν μόλις έβγαινες για λίγο έξω από την πόλη σου. Μπορούσες να το ακούς στο αυτοκίνητο χωρίς παρεμβολές και παράσιτα και χωρίς να χρειαστεί να αλλάξεις σταθμό κάθε δέκα χιλιόμετρα. Τώρα για να πας Καβάλα-Ξάνθη πρέπει να είσαι με το ένα χέρι στο τιμόνι και με το άλλο στο ραδιόφωνο μήπως και πετύχεις κάποιον σταθμό που να μην παίζει σκυλάδικα, διαφημίσεις για ψησταριές και παράσιτα. Για να μην αναφέρω τα τούρκικα ραδιόφωνο που εμφανίζονται όσο πλησιάζεις προς Ξάνθη.\nΤι θα γίνει λοιπόν με εμάς τα παιδιά του Δεύτερου; Θα συνεχίσουμε να βιώνουμε την μοναξιά μας στα FM μέχρι οι κυβερνώντες να αποφασίσουν την τύχη μας και να ψάχνουμε μήπως και πιάσουμε καμία μελωδία που να μην προκαλεί ηχορύπανση.


Παρουσίαση του βιβλίου του Βελλαΐτη Βασιλείου Μήτση «ΒΕΛΛΑ» από τον Ελευθέριο Γείτονα, Διευθυντή των Εκπαιδευτηρίων ΓΕΙΤΟΝΑ\nΤιμητική Διάκριση στο Βελλαΐτη Γεώργιο Γκίκα, Διδάσκαλο.\nΣτην κατάμεστη αίθουσα του αμφιθεάτρου των Εκπαιδευτηρίων ΓΕΙΤΟΝΑ ο Πανελλήνιος Σύνδεσμος Αποφοίτων Ιεροδιδασκαλείου Βελλάς πραγματοποίησε εκδήλωση την Παρασκευή, 10 Ιανουαρίου 2020 και ώρα 18:30 με θέματα:\nΗ εκδήλωση άρχισε με χαιρετισμό και ευχές για το νέο έτος από τον Πρόεδρο του Συνδέσμου μας Κλέανδρο Παπαδόπουλο.\nΑκολούθως χορωδία Βελλαϊτών υπό τη δνση των πρωτοψαλτών Δημητρίου Καρρά και Δημητρίου Ζαϊτίδη έψαλλε Βυζαντινούς ύμνους.\nΣτη συνέχεια έγινε παρουσίαση του συγγραφέα Βασιλείου Μήτση από το Γραμματέα του Συνδέσμου μας Αδαμάντιο Παπαχρήστου.\nΑκολούθησε η παρουσίαση του βιβλίου του «ΒΕΛΛΑ» από τον Ελευθέριο Γείτονα, Διευθυντή των Εκπαιδευτηρίων ΓΕΙΤΟΝΑ, ο οποίος αφού εξήρε την προσωπικότητα του Βελλαϊτη συγγραφέα , ξεφύλλισε μια μία τις σελίδες του βιβλίου και τόνισε χαρακτηριστικά σημεία του, που αναφέρονται στην προσωπικότητα και το έργο των Αρχιεπισκόπων Σπυρίδωνα Βλάχου και Σεραφείμ Τίκα αλλά και στη ζωή των Βελλαϊτών στα χρόνια της φοίτησής τους στο Ιεροδιδασκαλείο.\nΤην παρουσίαση έκλεισε ο συγγραφέας, ο οποίος ευχαρίστησε το Σύνδεσμό μας για την πρωτοβουλία αυτή και τους παρευρισκομένους για την παρουσία τους.\nΣτο Βελλαϊτη Βασίλειο Μήτση η Ένωση Ελλήνων Λογοτεχνών απένειμε το Α΄ Βραβείο Χρονικόν - Μαρτυρίας για το έργο του «ΒΕΛΛΑ».\nΤιμητική πλακέτα απονεμήθηκε από τον Πανελλήνιο Σύνδεσμο Αποφοίτων και την Ένωση Αποφοίτων Ιεροδιδασκαλείου Βελλάς στο Βελλαΐτη Δάσκαλο Γεώργιο Γκίκα για την πολύχρονη προσφορά του στις εκδηλώσεις των Συλλόγων μας.\nΓια το Γεώργιο Γκίκα μίλησε ο συμμαθητής του και πρ. Γενικός Γραμματέας του Υπουργείου Οικονομικών Βασίλειος Λέτσιος.\nΟ ομιλητής εξήρε την προσωπικότητα του Γεωργίου Γκίκα και παρουσίασε την προσφορά του στην εκπαίδευση, στον αθλητισμό, στη συνδικαλισμό και στην κοινωνική ζωή της πόλεως των Ιωαννίνων. Την πλακέτα απένειμε ο Σχολάρχης Λευτέρης Γείτονας. Στη συνέχεια πήρε το λόγο ο Γεώργιος Γκίκας, ο οποίος αφού ευχαρίστησε τους δύο συλλόγους των Βελλαϊτών για την τιμή, τόνισε τη σημασία που έχει η κοινωνική προσφορά για τον άνθρωπο και την κοινωνία.\nΣτην εκδήλωση χαιρέτισαν, ο πρ. Υπουργός και Βουλευτής Αντώνης Φούσας, ο καθηγητής μας στο Ιεροδιδασκαλείο Βελλάς, Φιλόλογος και Παιδαγωγός Βασίλειος Δημητρούλας, ο επικεφαλής του Συνδυασμού ΟΡΙΖΟΝΤΕΣ ΗΠΕΙΡΟΥ κ. Σπύρος Ριζόπουλος, γιος του αειμνήστου Δντή του Ιεροδιδασκαλείου Βελλάς Εμμανουήλ Ριζόπουλου, ο ιδρυτής του ΟΜΙΛΟΥ ΦΙΛΩΝ ΜΟΥΣΕΙΟΥ ΣΥΓΧΡΟΝΗΣ ΤΕΧΝΗΣ «ΘΕΟΔΩΡΟΣ ΠΑΠΑΓΙΑΝΝΗΣ» κ. Θεόδωρος Παπαγιάννης, ο καθηγητής Ψυχολογίας Λάμπρος Σταύρου , ο Οικονομολόγος Προκόπης Φούσας και ο πρ. Πρόεδρος της Διδασκαλικής Ομοσπονδίας Χρήστος Χρήστου, οι οποίοι αναφέρθηκαν στο έργο και την προσφορά στα γράμματα και τον πολιτισμό των τιμωμένων Βελλαϊτών.\nΤίμησαν με την παρουσία τους πλην των ανωτέρω το μέλος της Πανηπειρωτικής Βελλαϊτης κ. Ζηκόπουλος και πάρα πολλοί Βελλαϊτες και φίλοι της Βελλάς και των Βελλαϊτών.\nΜήνυμα έστειλε η Βουλευτής Ιωαννίνων κ. Κεφάλα και η Ευρωβουλευτής κ. Ασημακοπούλου.\nΣτο μήνυμά της η Ένωση Αποφοίτων Ιεροδιδασκαλείου Βελλάς Ιωαννίνων ανέφερε:\nΑδελφοί μας Βελλαΐτες του Πανελληνίου Συνδέσμου,\nΑδυνατώντας να παραστούμε στην καθιερωμένη ετήσια εκδήλωσή σας στα Εκπαιδευτήρια "ΓΕΙΤΟΝΑ", η οποία πλαισιώνεται με την παρουσίαση βιβλίου του Βελλαΐτη Βασιλείου Μήτση και την απονομή τιμητικής διάκρισης στον επίσης Βελλαΐτη Γεώργιο Γκίκα, σας στέλνουμε τις πιο θερμές κι εγκάρδιες ευχές μας.\nΣυγχαίρουμε τον Βασίλειο Μήτση συγγραφέα του βιβλίου που φέρει τον τίτλο "ΒΕΛΛΑ", έχοντας τη βεβαιότητα ότι η παρουσίασή του από τον Ελευθέριο Γείτονα θα είναι άριστη και θα αφήσει τις καλύτερες εντυπώσεις.\nΣυγχαίρουμε επίσης τον Γεώργιο Γκίκα, για την τιμητική διάκριση που θα του απονεμηθεί, για την πολύχρονη συνεισφορά του στους Συλλόγους μας, για την οποία το Διοικητικό μας Συμβούλιο έχει λάβει ομόφωνη απόφαση σε προηγούμενη συνεδρίασή του.\nΧρόνια πολλά και ευτυχές το νέο έτος 2020 σε όλες και σε όλους σας.\nΣυντονιστής της εκδήλωσης ο Γενικός Γραμματέας του Συνδέσμου μας Αδαμάντιος Παπαχρήστου.\nΗ εκδήλωση συνεχίστηκε με συνεστίαση που πρόσφεραν οι αδελφοί Χαράλαμπος και Αναστάσιος Τσαγκογιάννης, καθηγητές Φυσικής Αγωγής στα Εκπαιδευτήρια Γείτονα, στην μνήμη του πατέρα τους αείμνηστου Βασιλείου Τσαγκογιάννη Διδασκάλου και πρώην Προέδρου του Πανελληνίου Συνδέσμου Αποφοίτων Ιεροδιδασκαλείου Βελλάς και Παραδοσιακό γλέντι με το Μουσικό Βασίλειο Ντελάρδα. Στους αδελφούς Τσακογιάννη ο Σύνδεσμός μας απένειμε τιμητικές πλακέτες.\nΉταν μια αξιόλογη εκδήλωση αντάξια και των τιμωμένων Βελλαϊτών αλλά και της ιστορίας του Συνδέσμου μας, που ικανοποίησε άπαντες τους παρευρισκόμενους.\nΕτικέτες ΒΙΒΛΙΑ, ΕΚΠΑΙΔΕΥΣΗ, ΚΟΙΝΩΝΙΑ, ΠΟΛΙΤΙΣΤΙΚΕΣ ΕΚΔΗΛΩΣΕΙΣ\nΟ Παναθηναϊκός έκανε την ανατροπή κόντρα σε ΠΑΣ Γιάννινα και πέρασε στα προημιτελικά του Κυπέλλου Ελλάδας.\nΟ Παναθηναϊκός ξεκίνησε το ματς αρκετά ορεξάτος και με διάθεση για γρήγορο γκολ, αφού αναζητούσε την ανατροπή του σε βάρος του 1-0 από το πρώτο ματς στους «Ζωσιμάδες».\nΟι φιλοξενούμενοι κράτησαν ωστόσο το «μηδέν» και μάλιστα κατάφεραν να βρουν και γκολ στην πρώτη τους καλή στιγμή στο ματς.\nΣτο 24΄ σε εκτέλεση κόρνερ ο Παντελάκης σηκώθηκε ολομόναχος στην καρδιά της άμυνας, με τρεις «πράσινους» να αδρανούν, άνοιξε το σκορ και έδωσε στον ΠΑΣ τεράστιο προβάδισμα για την πρόκριση.\nΜε την έναρξη του δευτέρου ημιχρόνου, ο Παναθηναϊκός έγινε πιεστικός και στο 56΄ έκανε σπουδαία μπαλιά ο Ζαχίντ για τον Δώνη που τρύπωσε στην άμυνα του ΠΑΣ και με κεφαλιά έκανε το 1-1.\nΣτο 58΄ σε φάση διαρκείας, η μπάλα έμεινε στα πόδια του Σένκεφελντ στην περιοχή και ο στόπερ των «πράσινων» πλάσαρε κάνοντας το 2-1.\nΣτο 72΄ ο Γιόχανσον, μπήκε από δεξιά στην περιοχή, ο Μπουκουβάλας τον ανέτρεψε και ο διαιτητής έδωσε πέναλτι.\nΟ Μακέντα εκτέλεσε εύστοχα κάνοντας το 3-1.\nΟ Παναθηναϊκός στο 77΄ έμεινε με δέκα παίκτες λόγω αποβολής του Κουρμπέλη με δεύτερη κίτρινη κάρτα.\nΔιούδης, Γιόχανσον, Πούγγουρας, Σένκεφελντ, Ινσούα, Δώνης, Κουρμπέλης, Χατζηγιοβάνης (Χατζηθεοδωρίδης 80΄), Μπουζούκης (Περέα 46΄), Ζαχίντ, Μακέντα (Κολοβέτσιος 83΄)\nΠΑΣ Γιάννινα (Γιαννίκης):\nΓιαννίκογλου, Μπουκουβάλας, Παντελάκης, Καρτάλης, Κρίζμαν, Παμλίδης, Κάστρο (λ.τ. Νικολιάς 43΄), Σιόντης (λ.τ. Λιάσος 23΄), Ξύδας (Λέο Μπατίστ 75΄), Σκόνδρας, Αποστολόπουλος\nΠεριφέρεια Ηπείρου: Έξι εταιρίες συμμετέχουν στο διαγωνισμό ΣΔΙΤ για τον οδοφωτισμό\nΣτο διαγωνισμό ΣΔΙΤ, για το έργο «Αναβάθμιση του Οδοφωτισμού στο Εθνικό και Επαρχιακό Οδικό Δίκτυο της Περιφέρειας Ηπείρου», δήλωσαν συμμετοχή οι εξής έξι εταιρείες: TRITON ACT AE, GREENESCO ΕΝΕΡΓΕΙΑΚΗ Α.Ε., ΘΕΜΕΛΗ-PAGANO&ASCOLILLO SPA, ΙΝΤΡΑΚOM ΚΑΤΑΣΚΕΥΕΣ Α.Ε., ΕΝΩΣΗ ΠΡΟΣΩΠΩΝ ΤΕΡΝΑ Α.Ε.-FOTAGONLED A.E., ΜΥΤΙΛΗΝΑΙΟΣ Α.Ε..\nΟ συνολικός προϋπολογισμός των πληρωμών διαθεσιμότητας του έργου, που θα καταβληθούν στον Ιδιωτικό Φορέα Σύμπραξης κατά την περίοδο μετά την έναρξη λειτουργίας των υποδομών, έχει ενδεικτικά εκτιμηθεί σε καθαρά παρούσα αξία, σε 8.038.831 ευρώ χωρίς Φ.Π.Α..\nΟ διαγωνισμός πραγματοποιείται με το σύστημα του ανταγωνιστικού διαλόγου.\nΣυνεχίζονται εντατικά οι εργασίες συναρμολόγησης των ανεμογεννητριών στο Αιολικό Πάρκο Κασιδιάρη\nΜετά από ολιγοήμερη διακοπή λόγω των εορτών των Χριστουγέννων και της Πρωτοχρονιάς ξεκίνησαν ξανά οι εργασίες συναρμολόγησης των ανεμογεννητριών στο Αιολικό Πάρκο Κασιδιάρη.\nΓιάννενα: Παρουσίαση του νέου βιβλίου του Γιάννη Καραγιάννη, την Τετάρτη 29 Ιανουαρίου, ώρα 19:00\nΠαρουσίαση του νέου βιβλίου του Γιάννη Καραγιάννη, την Τετάρτη 29 Ιανουαρίου, ώρα 19:00, στα Γιάννενα.\nΑπό τη Διεύθυνση Περιβάλλοντος της Περιφέρειας Ηπείρου, ανακοινώνεται ότι από τις μετρήσεις που έχουν καταγραφεί στον σταθμό ατμοσφαιρικής ρύπανσης των Ιωαννίνων, τις προηγούμενες ημέρες οι συγκεντρώσεις αιωρούμενων σωματιδίων (ΑΣ10), ξεπέρασαν, σε μέση ημερήσια τιμή, το όριο των 100 μg/m3 για έξι συνεχείς ημέρες.\nΟι υψηλότερες συγκεντρώσεις καταγράφηκαν το τριήμερο 10, 11 και 12.01.2020 όπου η μέση ημερήσια τιμή έφτασε στα 150 μg/m3 με ιδιαίτερα υψηλές συγκεντρώσεις τις βραδινές ώρες.\nΗπειρωτική Αδελφότητα Ν. Μαγνησίας: Συναυλία παραδοσιακής μουσικής “Στους δρόμους της μουσικής μας παράδοσης” το Σάββατο 18 Ιανουαρίου, ώρα 8:30 μ.μ.\nΗ Ηπειρωτική Αδελφότητα Ν. Μαγνησίας διοργανώνει συναυλία παραδοσιακής μουσικής “Στους δρόμους της μουσικής μας παράδοσης” το Σάββατο 18 Ιανουαρίου, ώρα 8:30 μ.μ. στο Δημοτικό θέατρο του Πολιτιστικού Κέντρου της Νέας Ιωνίας Βόλου.\nΗγουμενίτσα: Συνελήφθη 57χρονος για μεταφορά μεταναστών\nΣυνελήφθη, χθες μετά τα μεσάνυχτα, στο Νέο Λιμένα Ηγουμενίτσας, από αστυνομικούς του Τμήματος Ασφάλειας της Υποδιεύθυνσης Ασφάλειας Ηγουμενίτσας, ένας 57χρονος αλλοδαπός διακινητής, σε βάρος του οποίου σχηματίσθηκε δικογραφία για μεταφορά μη νόμιμων αλλοδαπών και διευκόλυνση της εξόδου τους από τη χώρα.\nΑπό τα στοιχεία της έρευνας διαπιστώθηκε επίσης ότι ανωτέρω αλλοδαποί θα κατέβαλαν στον 57χρονο διακινητή επιπλέον το χρηματικό ποσό των (4.000) ευρώ, μετά την άφιξή τους στο λιμάνι της Ιταλίας. Τα πλαστά έγγραφα καθώς και ακτοπλοϊκά εισιτήρια κατασχέθηκαν.\nΠερισσότερο ευάλωτοι είναι όσοι έχουν καταθλιπτικό υπόβαθρο, δηλαδή, την προδιάθεση να υποκύψουν ευκολότερα στην κατάθλιψη (ή την παρατεταμένη θλίψη) απ' ότι οι υπόλοιποι άνθρωποι.\nΣύμφωνα με έρευνες ο ένας στους έξι από εμάς, έχει αυξημένη τάση να εμφανίσει ψυχολογικά προβλήματα μετά τις διακοπές.\nΤο γεγονός επιβεβαιώνει ο κ. Γιώργος Παπαγεωργίου, Bsc (Psychology) University of London, MSc (Health Psychology) University of Central Lancashire, μέλος της Διεθνούς Ένωσης Σχεσιακής Ψυχανάλυσης (IARPP) – ΗΠΑ, διευθυντής και επόπτης επιστημονικού προσωπικού στην ΨΥΧΙΚΗ ΦΡΟΝΤΙΔΑ (www.psychikifrontida.gr):


Αναρτήθηκε από pippistrella στις 2:13 π.μ.\nΓιάννης Παππάς 27 Μαρτίου 2010 - 5:20 π.μ.\nίσως και να βρήκε τα λόγια\nαπλά τρέμαν τα χείλη να τα πεί\nεύχομαι πάντα η καρδιά να αλάζει\npippistrella 27 Μαρτίου 2010 - 8:23 π.μ.\nη καρδιά άλλαξε προς το καλύτερο πράγματι φιλαράκι\nοι πράξεις πάντα μετράνε περισσότερο\nκαλή Ανάσταση (παντού)\nΑστρο - Συμμορίτες 31 Μαρτίου 2010 - 3:06 π.μ.\nMaria 11 Απριλίου 2010 - 1:57 π.μ.\nΚαλημέρα και χρόνια πολλά! Πολύ ωραίο τραγούδι αυτό του Ramazzotti! :)\npippistrella 12 Απριλίου 2010 - 8:51 μ.μ.\nΧρόνια πολλά κούκλα :)\nΕίναι καταπληκτικά τα λόγια του κομματιού\nεάν δεν ξέρεις ιταλικά αξίζει να διαβάσεις την μετάφραση


Θα ακυρώσει ο κ. Μπάιντεν τις κυρώσεις και για τους S-400; Ας μην προτρέχουμε διότι εξαρτάται μόνο από τον ταραξία Ερντογάν - Apopseis\napopseisΤραμπ, Ισραήλ, S-400, Τζο Μπάιντεν, Άγγελα Μέρκελ, Άντονι Μπλίνκεν, featured, Ερντογάν\nΤο ρωσικό πυραυλικό σύστημα S-400 έκανε ξανά την εμφάνισή του στο Κρεμλίνο κατά τη διάρκεια της ετήσιας παρέλασης στη Μόσχα. EPA, MAXIM SHIPENKOV\nΟ Πρόεδρος των Ηνωμένων Πολιτειών, Τζο Μπάιντεν προχώρησε σε μία κίνηση που εξέπληξε τους πάντες στην Ουάσιγκτον. Στο Κογκρέσο προκάλεσε θυμό η απόφασή του.\nΟ κ. Μπάιντεν απέσυρε τις κυρώσεις εναντίον των εμπλεκομένων στον ρωσικό αγωγό Nord Stream 2 παρά το γεγονός ότι άλλα έλεγε και ο ίδιος και ο υπουργός του των Εξωτερικών, Άντονι Μπλίνκεν.\nΓια να είμαστε δίκαιοι, ο Αμερικανός Πρόεδρος παρέλαβε ένα πρόβλημα από την προηγούμενη κυβέρνηση του Ντόναλντ Τραμπ, και δεν μπορεί να πράξει και πολλά. Ο αγωγός είναι στο στάδιο της ολοκλήρωσής του.\nΌμως, όπως υποστηρίζουν γνωστοί Αμερικανοί νομοθέτες, η απόσυρση των κυρώσεων δημιουργεί πρόβλημα στην ίδια την Αμερική. Διότι στην ουσία καταργεί η ίδια τις αποφάσεις της…\nΠροφανώς, ο κ. Μπάιντεν αποφάσισε να την «χαρίσει» στην Καγκελάριο Άγγελα Μέρκελ διότι δεν μπορεί να επιβάλει κυρώσεις σε ρωσικές εταιρείες και στην ίδια τη Ρωσία και να κάνει ότι δεν βλέπει τις γερμανικές εταιρείες που συμμετέχουν στην κατασκευή του αγωγού.\nΊσως να το έκανε για να στείλει και ένα μήνυμα στον Βλαντιμίρ Πούτιν ενόψει της συνάντησης του Αμερικανού Προέδρου με το Ρώσο ομόλογό του.\nΣτο θέμα αυτό, ο κ. Μπάιντεν θα αντιμετωπίσει την οργή του Κογκρέσου, όπου και οι Δημοκρατικοί και οι Ρεπουμπλικάνοι βουλευτές και γερουσιαστές έχουν «εκτεθεί» όλο το προηγούμενο διάστημα υποστηρίζοντας τις κυρώσεις. Ήδη ο πρόεδρος της Επιτροπής Διεθνών Σχέσεων, Ρόμπερτ Μενέντεζ έχει εκδώσει πολύ σκληρή ανακοίνωση εναντίον της απόφασης του Αμερικανού Προέδρου.\nΑυτή η περίεργη (τουλάχιστον) απόφαση του κ. Μπάιντεν, έδωσε την ευκαιρία να ξεκινήσουν «μουρμουρητά» για το ενδεχόμενο να άρει και τις κυρώσεις εναντίον της Τουρκίας, που επιβλήθηκαν για την αγορά από την Άγκυρα του ρωσικού συστήματος S-400.\nΑυτή τη στιγμή δεν φαίνεται καμία διάθεση από τον Λευκό Οίκο για να αλλάξει η απόφαση, που είχε ληφθεί τις τελευταίες ημέρες της διακυβέρνησης της υπερδύναμης από τον κ. Τραμπ, βασικά λόγω της επιμονής του πρώην υπουργού Εξωτερικών, Μάικ Πομπέο, όπως και του πρώην υπουργού Οικονομικών.\nΛόγω των αποφάσεων του Κογκρέσου, ο πρώην πρόεδρος δεν είχε κανένα περιθώριο να μην επιβάλει τις κυρώσεις. Να θυμίσουμε ότι ο κ. Τραμπ εξυπηρέτησε σε όλα τα μέτωπα τον Ερντογάν, καθώς -όπως αποκαλύφθηκε- εξυπηρετούσε και τα προσωπικά του συμφέροντα.\nΠρόσφατα, ο εκπρόσωπος του Στέιτ Ντιπάρτμεντ, απαντώντας σε ερώτηση της Hellas Journal, απέκλεισε την οποιαδήποτε αλλαγή της θέσης για το θέμα των S-400. Μάλιστα ζήτησε ξανά την απομάκρυνσή τους από την Τουρκία.\nΣτις 14 Ιουνίου, ο κ. Μπάιντεν αναμένεται να συναντηθεί με τον Ταγίπ Ερντογάν. Μέχρι της στιγμής η συνάντηση δεν έχει ανακοινωθεί επίσημα. Εφόσον πραγματοποιηθεί, θα φανεί η πορεία των σχέσεων της Αμερικής με την ισλαμική Τουρκία. Ο Αμερικανός Πρόεδρος φαίνεται ότι είναι αποφασισμένος να ξεκαθαρίσει τα πράγματα.\nΕπειδή δεν πρέπει να τρέφουμε αυταπάτες, να σημειώσουμε πως εάν ο Ερντογάν «μαλακώσει» απέναντι στη Δύση και ιδιαίτερα στην Αμερική, και εάν τερματίσει την αντισημιτική ρητορική του, θα μπορούσε να αποκομίσει κέρδη από τη συνάντηση με τον κ. Μπάιντεν. Άρα εξαρτάται από τον ίδιο να αλλάξει τις τύχες της χώρας του σε ότι αφορά τις σχέσεις της με τις Ηνωμένες Πολιτείες. Και αυτό δεν είναι εύκολο.\nΕάν ο πρόεδρος της Τουρκίας συνεχίσει την ίδια τακτική εναντίον της Αμερικής και του Ισραήλ, ΔΕΝ έχει καμία τύχη. Αν όμως αποφασίσει να ξεκινήσει μία πορεία πραγματικής και γνήσιας επαναπροσέγγισης με την Αμερική, και αν επιβεβαιωθεί αυτό «επί του εδάφους», τότε θα πρέπει να αποσύρει από το έδαφος της τους S-400 για να ξαναρχίσουν οι συζητήσεις για την αγορά των μαχητικών F-35. Και ο καθένας καταλαβαίνει ότι αν η Τουρκία επιστρέψει το ρωσικό σύστημα στη Μόσχα, οι αμερικανικές κυρώσεις θα ακυρωθούν.\nΣοβαρή πηγή μου εξήγησε ότι η απόφαση για τον αγωγό Nord Stream 2 δεν μπορεί να προσφέρει καμία ελπίδα στην Τουρκία αναφορικά με τις κυρώσεις που επιβλήθηκαν τον περασμένο Δεκέμβριο. Η σημερινή Τουρκία του Ερντογάν έχει εγκαταλείψει τη Δύση προ πολλού και είναι δύσκολο για τον ίδιο να γλύψει εκεί που φτύνει μέχρι και σήμερα.\nΝα μην ξεχνάμε ότι μόλις την περασμένη εβδομάδα έδειξε ένα άθλιο αντισημιτισμό, ενώ καθύβρισε και τον κ. Μπάιντεν και συλλήβδην τους πάντες στο Ισραήλ…


Σαρωτική τηλεθέαση σε γενικό και δυναμικό για την ΕΡΤ με τον αγώνα Ελλάδα-Βραζιλία - Peoplegreece.com\nΣαρωτική τηλεθέαση σε γενικό και δυναμικό για την ΕΡΤ με τον αγώνα Ελλάδα-Βραζιλία\nΉταν ο πιο κρίσιμος αγώνας της πρώτης φάσης και εξελίχθηκε με τρόπο που κράτησε την αγωνία ως το τέλος.\nΣτο πρώτο ημίχρονο ο αγώνας Ελλάδας-Βραζιλίας φαινόταν να εξελίσσεται σε παράσταση για έναν ρόλο και δεν προμήνυε ένα ματς που θα κρατούσε σε αγωνία το κοινό ως το τέλος. Εν τέλει, οι Βραζιλιάνοι είχαν διαφορετική άποψη κι όχι μόνο προσπέρασαν, αλλά έβαλαν μόνη τους την Εθνική Ελλάδος στη διεκδίκηση της νίκης στο τελευταίο λεπτό.\nΌλο αυτό το σασπένς και η αναπτέρωση των ελπίδων των φιλάθλων της Εθνικής που έγινε εις διπλούν, διατήρησε στα ύψη το ενδιαφέρον. Αυτό είχε αποτέλεσμα η τηλεθέαση του αγώνα με τη Βραζιλία να είναι από τις υψηλότερες που έχει αντικρύσει η ΕΡΤ τα τελευταία χρόνια. Αν δεν υπήρχε το περσινό ποδοσφαιρικό ματς Παναθηναϊκός-Ολυμπιακός, ίσως να λέγαμε με σιγουριά ότι είναι η υψηλότερη τηλεθέαση.\nΣτο γενικό σύνολο το ποσοστό έφτασε στο 338,2%, ενώ στο δυναμικό πήγε στο 41,2%. Κι αν σκεφτεί κανείς ότι υπήρξαν αρκετοί που το έβλεπαν από το webtv της ΕΡΤ, τότε τα ποσοστά ανεβαίνουν αρκετά περισσότερο. Όπως αντιλαμβάνεστε, σε αυτό το δίωρο της μετάδοσης, τα υπόλοιπα κανάλια βρίσκονταν αρκετά χαμηλά.\nΕλλάδα-Βραζιλία ΕΡΤ ΤΗΛΕΘΕΑΣΗ